text: 2Η παρέκκλιση που προβλέπεται στο άρθρο 1 ισχύει για τις ποσότητες που αναφέρονται στο παράρτημα της παρούσας απόφασης, οι οποίες εξάγονται από τη Ζάμπια από την 1η Μαρτίου 2001 έως τις 28 Φεβρουαρίου 2006.Άρθρο 3Η Επιτροπή διαχειρίζεται τις ποσότητες που αναφέρονται στο άρθρο 2 και λαμβάνει κάθε μέτρο διοικητικού χαρακτήρα το οποίο θεωρεί σκόπιμο για την αποτελεσματική διαχείρισή τους.Σε περίπτωση που κάποιος εισαγωγέας καταθέσει σε κράτος μέλος διασάφηση για θέση σε ελεύθερη κυκλοφορία με αίτηση για υπαγωγή στο ευεργέτημα της παρούσας απόφασης, το κράτος μέλας, εφόσον η διασάφηση έχει γίνει αποδεκτή από τις τελωνειακές αρχές, ενημερώνει την Επιτροπή σχετικά με την επιθυμία τον να αναλάβει την ποσότητα που αντιστοιχεί στις ανάγκες του.Οι αιτήσεις ανάληψης, στις οποίες αναφέρεται η ημερομηνία αποδοχής των διασαφήσεων, διαβιβάζονται αμελλητί στην Επιτροπή.Οι αναλήψεις χορηγούνται από την Επιτροπή κατά σειρά ημερομηνίας αποδοχής των διασαφήσεων για θέση σε ελεύθερη κυκλοφορία από τις τελωνειακές υπηρεσίες των κρατών μελών, με την προϋπόθεση ότι το διαθέσιμο υπόλοιπο επιτρέπει την ανάληψη.Σε περίπτωση που κάποιο μέλος δεν χρησιμοποιήσει την αναληφθείσα ποσότητα, την επιστρέφει το ταχύτερο δυνατό στην αντίστοιχη ποσόστωση.Αν οι αιτήσεις υπερβαίνουν το διαθέσιμο υπόλοιπο της δεδομένης ποσόστωσης, οι ποσότητες κατανέμονται αναλογικά. Η Επιτροπή ενημερώνει τα κράτη μέλη όσον αφορά την ανάληψη ποσοστωσεων.Κάθε κράτος μέλος εξασφαλίζει ότι οι εισαγωγές έχούν συνεχή και ίση πρόσβαση στις διαθέσιμες ποσότητες, εφόσον το υπόλοιπο επιτρέπει την ανάληψη.Άρθρο 4Οι τελωνειακές αρχές της Ζάμπια λαμβάνουν τα αναγκαία μέτρα για τη διενέργεια των ποσοτικών ελέγχων στις εξαγωγές των προϊόντων που αναφέρονται στο άρθρο 1. Προς το σκοπό αυτό, όλα τα πιστοποιητικά που εκδίδουν σύμφωνα με την παρούσα απόφαση πρέπει να φέρουν σχετική ένδειξη. Οι αρμόδιες αρχές της Ζάμπια θα πρέπει να αποστέλλουν στην Επιτροπή κάθε τρεις μήνες δήλωση των ποσοτήτων για τις οποίες έχουν εκδοθεί πιστοποιητικά κυκλοφορίας EUR.1 σύμφωνα με την παρούσα απόφαση, καθώς και τον αύξοντα αριθμό των πιστοποιητικών αυτών.Άρθρο 5Στη θέση 7 των πιστοποιητικών EUR.1 που εκδίδονται βάσει της παρούσας απόφασης αναγράφονται τα ακόλουθα: "Παρέκκλιση-απόφαση αριθ. 1/2001".Άρθρο 6Τα κράτη της Αφρικής, της Καραϊβικής και τον Ειρηνικού (κράτη ΑΚΕ) και τα κράτη της Ευρωπαϊκής Κοινότητας λαμβάνουν τα αναγκαία μέτρα για την εφαρμογή της παρούσας απόφασης.Άρθρο 7Η παρούσα απόφαση αρχίζει να ισχύει την ημερομηνία έκδοσής της.Η παρούσα απόφαση εφαρμόζεται από την 1η Μαρτίου 2001.Βρυξέλλες, 20 Απριλίου 2001.Για την επιτροπή τελωνειακής συνεργασίας ΑΚΕ-ΕΚΗ κοινή προεδρίαMichel Vanden AbeelePeter O. Ole Nkuraiyia(1) ΕΕ L 195 της 1.8.2000, σ. 46.ΠΑΡΑΡΤΗΜΑΖάμπια>ΘΕΣΗ ΠΙΝΑΚΑ>


text:
 Avis juridique important
 |
 22002D0665
 2002/665/ΕΚ: Απόφαση αριθ. 3/2002 του Συμβουλίου Σύνδεσης ΕΕ-Ρουμανίας, της 21ης Ιουνίου 2002, σχετικά με την εξαγωγή ορισμένων προϊόντων χάλυβα της Ρουμανίας στην Κοινότητα για το χρονικό διάστημα από την 1η Ιουλίου έως τις 31 Δεκεμβρίου 2002 (σύστημα διπλού ελέγχου)
 Επίσημη Εφημερίδα αριθ. L 227 της 23/08/2002 σ. 0038 - 0048
 Απόφαση αριθ. 3/2002 του Συμβουλίου Σύνδεσης ΕΕ-Ρουμανίαςτης 21ης Ιουνίου 2002σχετικά με την εξαγωγή ορισμένων προϊόντων χάλυβα της Ρουμανίας στην Κοινότητα για το χρονικό διάστημα από την 1η Ιουλίου έως τις 31 Δεκεμβρίου 2002 (σύστημα διπλού ελέγχου)(2002/665/ΕΚ)ΤΟ ΣΥΜΒΟΥΛΙΟ ΣΥΝΔΕΣΗΣ,Εκτιμώντας τα ακόλουθα:(1) Η ομάδα επαφών που αναφέρεται στο άρθρο 11 του πρωτοκόλλου αριθ. 2 της ευρωπαϊκής συμφωνίας για τη σύνδεση μεταξύ των Ευρωπαϊκών Κοινοτήτων και των κρατών μελών τους, αφενός, και της Ρουμανίας, αφετέρου,(1) η οποία τέθηκε σε ισχύ την 1η Φεβρουαρίου 1995, συνήλθε στις 22 Ιανουαρίου 2002 και συμφώνησε να συστήσει στο Συμβούλιο Σύνδεσης που συγκροτήθηκε με το άρθρο 106 της συμφωνίας να εισαχθεί εκ νέου, για το χρονικό διάστημα από την 1η Ιουλίου έως τις 31 Δεκεμβρίου 2002, το σύστημα διπλού ελέγχου που παρατάθηκε τελευταία για το έτος 2001 με την απόφαση αριθ. 1/2001(2).(2) Το συμβούλιο σύνδεσης, αφού συγκέντρωσε όλες τις σχετικές πληροφορίες, συμφώνησε με την παραπάνω σύσταση,ΑΠΟΦΑΣΙΖΕΙ:Άρθρο 11. Για το διάστημα από την 1η Ιουλίου έως τις 31 Δεκεμβρίου 2002, οι εισαγωγές στην Κοινότητα των προϊόντων που απαριθμούνται στο παράρτημα Ι καταγωγής Ρουμανίας υπόκεινται στην προσκόμιση παραστατικού εισαγωγής που είναι σύμφωνο με το κοινοτικό έγγραφο επιτήρησης που περιλαμβάνεται στο παράρτημα ΙΙ το οποίο εκδίδουν οι κοινοτικές αρχές.2. Η ταξινόμηση των προϊόντων που αναφέρονται στην παρούσα απόφαση βασίζεται στη δασμολογική και στατιστική ονοματολογία της Κοινότητας (στο εξής "συνδυασμένη ονοματολογία" ή σε συντομογραφία "ΣΟ"). Η καταγωγή των προϊόντων που αναφέρονται στην παρούσα απόφαση καθορίζεται με βάση τους κανόνες που ισχύουν στην Κοινότητα.3. Κατά την περίοδο που καθορίζεται στην παράγραφο 1, οι εισαγωγές στην Κοινότητα των προϊόντων χάλυβα που απαριθμούνται στο παράρτημα Ι καταγωγής Ρουμανίας υπόκεινται επιπλέον στην έκδοση παραστατικού εξαγωγής εκ μέρους των αρμόδιων ρουμανικών αρχών. Ο εισαγωγέας πρέπει να προσκομίσει το πρωτότυπο του παραστατικού εξαγωγής το αργότερο στις 31 Μαρτίου του έτους που ακολουθεί εκείνο κατά το οποίο έγινε η αποστολή των εμπορευμάτων που καλύπτονται από το εν λόγω παραστατικό. Η αποστολή θεωρείται ότι πραγματοποιείται κατά την ημερομηνία φόρτωσης στο μέσο μεταφοράς για την εξαγωγή.4. Το παραστατικό εξαγωγής είναι σύμφωνο με το πρότυπο που περιλαμβάνεται στο παράρτημα ΙΙΙ. Ισχύει για εξαγωγές σε ολόκληρο το τελωνειακό έδαφος της Κοινότητας.5. Η Ρουμανία ενημερώνει την Επιτροπή των Ευρωπαϊκών Κοινοτήτων σχετικά με τα ονόματα και τις διευθύνσεις των αρμόδιων κυβερνητικών αρχών της Ρουμανίας που εκδίδουν και ελέγχουν τα παραστατικά εξαγωγής και υποβάλλει δείγματα των σφραγίδων και υπογραφών που χρησιμοποιούν. Η Ρουμανία ενημερώνει επίσης την Επιτροπή σχετικά με οποιαδήποτε αλλαγή ως προς τα στοιχεία αυτά.6. Ορισμένες τεχνικές διατάξεις που αφορούν την εφαρμογή του συστήματος διπλού ελέγχου περιλαμβάνονται στο παράρτημα IV.7. Τα εμπορεύματα των οποίων η ημερομηνία αποστολής είναι προγενέστερη της 1ης Ιουλίου 2002 εξαιρούνται της παρούσας απόφασης.Άρθρο 21. Η Ρουμανία αναλαμβάνει να παρέχει στην Κοινότητα ακριβή στατιστικά στοιχεία σχετικά

type: contracts

jurisdiction: EU


text: με τα παραστατικά εξαγωγής που εκδίδουν οι ρουμανικές αρχές κατ' εφαρμογή του άρθρου 1. Τα στοιχεία αυτά διαβιβάζονται στην Κοινότητα πριν από το τέλος του μήνα που ακολουθεί το μήνα τον οποίο αφορούν τα στοιχεία.2. Η Κοινότητα αναλαμβάνει να παρέχει στις ρουμανικές αρχές ακριβή στατιστικά στοιχεία σχετικά με τα παραστατικά εισαγωγής που εκδίδουν τα κράτη μέλη όσον αφορά τα παραστατικά εξαγωγής που εκδίδουν οι ρουμανικές αρχές σύμφωνα με το άρθρο 1. Τα στοιχεία αυτά διαβιβάζονται στις ρουμανικές αρχές στο τέλος του μήνα που ακολουθεί το μήνα τον οποίο αφορούν τα στοιχεία.Άρθρο 3Εάν κριθεί αναγκαίο, ύστερα από αίτηση ενός από τα δύο μέρη, πραγματοποιούνται διαβουλεύσεις σχετικά με οποιοδήποτε πρόβλημα προκύψει από την εφαρμογή της παρούσας απόφασης. Οι διαβουλεύσεις κατά το παρόν άρθρο γίνονται σε πνεύμα συνεργασίας και με την επιθυμία να επιλυθούν οι διαφορές.Άρθρο 4Οι ανακοινώσεις που προβλέπονται στην παρούσα απόφαση διαβιβάζονται:- όσον αφορά την Κοινότητα, στην Επιτροπή των Ευρωπαϊκών Κοινοτήτων (ΓΔ Εμπορίου E.2),- όσον αφορά τη Ρουμανία, στην αποστολή της Ρουμανίας στις Ευρωπαϊκές Κοινότητες και στο Υπουργείο Εξωτερικών της Ρουμανίας, τμήμα διεθνούς εμπορίου και οικονομικής προωθήσεως.Άρθρο 5Η παρούσα απόφαση τίθεται σε ισχύ από την ημερομηνία της έκδοσής της.Εφαρμόζεται από την 1η Ιουλίου 2002.Βρυξέλλες, 21 Ιουνίου 2002.Για το Συμβούλιο ΣύνδεσηςΟ ΠρόεδροςM. Geoana(1) ΕΕ L 357 της 31.12.1994, σ. 2.(2) ΕΕ L 35 της 6.2.2001, σ. 36.ΠΑΡΑΡΤΗΜΑ IΡΟΥΜΑΝΙΑΚατάλογος των προϊόντων που υπόκεινται στο διπλό έλεγχο (2002)7202 11 207202 11 807202 99 117203 90 007206 10 007206 90 007208 10 007208 25 007208 26 007208 27 007208 36 007208 37 107208 37 907208 38 107208 38 907208 39 107208 39 907208 40 107208 40 907208 51 107208 51 307208 51 507208 51 917208 51 997208 52 107208 52 917208 52 997208 53 107208 53 907208 54 107208 54 907208 90 107209 15 007209 16 107209 16 907209 17 107209 17 907209 18 107209 18 917209 18 997209 25 007209 26 107209 26 907209 27 107209 27 907209 28 107209 28 907209 90 107210 11 107210 12 117210 12 197210 20 107210 30 107210 41 107210 49 107210 50 107210 61 107210 69 107210 70 317210 70 397210 90 317210 90 337210 90 387211 13 007211 14 107211 14 907211 19 207211 19 907211 23 107211 23 517211 29 207211 90 117212 10 107212 10 917212 20 117212 30 117212 40 107212 40 917212 50 317212 50 517212 60 117212 60 917213 10 007213 20 007213 91 107213 91 207213 91 417213 91 497213 91 707213 91 907213 99 107213 99 907214 20 007214 30 007214 91 107214 91 907214 99 107214 99 317214 99 397214 99 507214 99 617214 99 697214 99 807214 99 907215 90 107216 10 007216 21 007216 22 007216 31 117216 31 197216 31 917216 31 997216 32 117216 32 197216 32 917216 32 997216 33 107216 33 907216 40 107216 40 907216 50 107216 50 917216 50 997216 99 107219 11 007219 12 107219 12 907219 13 107219 13 907219 14 107219 14 907219 21 107219 21 907219 22 107219 22 907219 23 007219 24 007219 31 007219


text: 32 107219 32 907219 33 107219 33 907219 34 107219 34 907219 35 107219 35 907219 90 107220 11 007220 12 007220 20 107220 90 117220 90 317221 00 107221 00 907222 11 117222 11 197222 11 217222 11 297222 11 917222 11 997222 19 107222 19 907222 30 107222 40 107222 40 307225 11 007225 19 107225 19 907225 20 207225 30 007225 40 207225 40 507225 40 807225 50 007225 91 107225 92 107225 99 107226 11 107226 19 107226 19 307226 20 207226 91 107226 91 907226 92 107226 93 207226 94 207226 99 207227 10 007227 20 007227 90 107227 90 507227 90 957228 10 107228 10 307228 20 117228 20 197228 20 307228 30 207228 30 417228 30 497228 30 617228 30 697228 30 707228 30 897228 60 107228 70 107228 70 317228 80 107228 80 907301 10 00ΠΑΡΑΡΤΗΜΑ II>PIC FILE= "L_2002227EL.004102.TIF">>PIC FILE= "L_2002227EL.004201.TIF">>PIC FILE= "L_2002227EL.004301.TIF">>PIC FILE= "L_2002227EL.004401.TIF">ΠΑΡΑΡΤΗΜΑ III>PIC FILE= "L_2002227EL.004502.TIF">>PIC FILE= "L_2002227EL.004701.TIF">ΠΑΡΑΡΤΗΜΑ IVΡΟΥΜΑΝΙΑΤεχνικές διατάξεις που αφορούν την εφαρμογή του συστήματος διπλού ελέγχου που αναφέρεται στο άρθρο 1 παράγραφος 61. Τα παραστατικά εξαγωγής πρέπει να έχουν διαστάσεις 210 × 297 mm. Χρησιμοποιείται λευκό στιλπνό χαρτί γραφής, χωρίς μηχανικό πολτό, βάρους τουλάχιστον 25 g/m2. Σε περίπτωση που συμπληρώνονται με το χέρι, οι καταχωρίσεις αναγράφονται με μελάνη και με κεφαλαία γράμματα. Τα έντυπα αυτά μπορούν να περιλαμβάνουν συμπληρωματικά αντίγραφα τα οποία πρέπει να φέρουν δεόντως την ανάλογη ένδειξη. Εάν το έντυπο περιλαμβάνει περισσότερα από ένα αντίγραφα, το πρώτο αποτελεί και το πρωτότυπο. Το παραστατικό αυτό φέρει την ευκρινή ένδειξη "πρωτότυπο" και τα υπόλοιπα την ένδειξη "αντίγραφο". Μόνο το πρωτότυπο γίνεται δεκτό από τις αρμόδιες αρχές της Κοινότητας ως κατάλληλο να χρησιμοποιηθεί για τον έλεγχο των εξαγωγών στην Κοινότητα, σύμφωνα με τις διατάξεις του συστήματος διπλού ελέγχου.2. Κάθε έντυπο φέρει τυποποιημένο αύξοντα αριθμό, τυπωμένο ή όχι, με τον οποίο μπορεί να αναγνωρίζεται. Ο αριθμός αυτός αποτελείται από τα ακόλουθα στοιχεία:- δύο γράμματα που προσδιορίζουν τη χώρα εξαγωγής ως εξής: RO,- δύο γράμματα που προσδιορίζουν το κράτος μέλος όπου προβλέπεται να πραγματοποιηθεί εκτελωνισμός, ως εξής:BE= ΒέλγιοDK= ΔανίαDE= ΓερμανίαEL= ΕλλάδαES= ΙσπανίαFR= ΓαλλίαIE= ΙρλανδίαIT= ΙταλίαLU= ΛουξεμβούργοNL= Κάτω ΧώρεςAT= ΑυστρίαPT= ΠορτογαλίαFI= ΦινλανδίαSE= ΣουηδίαGB= Ηνωμένο Βασίλειο,- μονοψήφιο αριθμό που προσδιορίζει το έτος, που αντιστοιχεί στο τελευταίο στοιχείο του αντίστοιχου έτους, δηλαδή 2 για το 2002,- διψήφιο αριθμό από 01 έως 99 που αντιστοιχεί στην εκάστοτε αρμόδια υπηρεσία έκδοσης του εγγράφου στη χώρα εξαγωγής,- πενταψήφιο αριθμό ο οποίος αυξάνεται προοδευτικά από 00001 έως 99999 και που παραχωρείται στο κράτος μέλος όπου προβλέπεται να γίνει ο εκτελωνισμός.3. Οι άδειες εξαγωγής ισχύουν για έξι μήνες από την ημερομηνία έκδοσής τους. Μπορούν να ανανεωθούν ή να παραταθούν, όχι όμως πέραν της 31ης Δεκεμβρίου του ημερολογιακού έτους που σημειώνεται στη θέση 3 του παραστατικού εξαγωγής.4. Δεδομένου ότι ο εισαγωγέας πρέπει να προσκομίζει το πρωτότυπο του παραστατικού εξαγωγής όταν ζητάει έκδοση παραστατικού εισαγωγής, τα παραστατικά εξαγωγής πρέπει να αναφέρονται, στο μέτρο του δυνατού, σε μεμονωμένες εμπορικές συναλλαγές και όχι σε συνολικές συμβάσεις.5. Δεν απαιτείται από τη Ρουμανία η αναγραφή τιμών επί του παραστατικού εξαγωγής εάν είναι πραγματικά απαραίτητο να


text: διαφυλαχθεί το εμπορικό απόρρητο. Στις περιπτώσεις αυτές, στη θέση 9 του παραστατικού εξαγωγής αναφέρεται ο λόγος για τον οποίο δεν αναγράφονται στοιχεία για τις τιμές και ότι τα στοιχεία αυτά είναι διαθέσιμα για τις αρμόδιες αρχές της Κοινότητας εφόσον το ζητήσουν.6. Τα παραστατικά εξαγωγής είναι δυνατόν να εκδίδονται μετά την αποστολή των προϊόντων στα οποία αναφέρονται. Στις περιπτώσεις αυτές θα πρέπει να φέρουν την ένδειξη ότι έχουν εκδοθεί εκ των υστέρων ("issued retrospectively").7. Σε περίπτωση κλοπής, απώλειας ή καταστροφής του παραστατικού εξαγωγής, ο εξαγωγέας δύναται να ζητήσει από τις αρμόδιες αρχές που εξέδωσαν το παραστατικό να του χορηγήσουν αντίγραφο βάσει των παραστατικών εξαγωγής που βρίσκονται στην κατοχή του. Το αντίγραφο κάθε τέτοιου παραστατικού φέρει την ένδειξη "αντίγραφο" και θα πρέπει να αναγράφεται η ημερομηνία κατά την οποία εκδόθηκε το πρωτότυπο παραστατικό εξαγωγής.8. Οι αρμόδιες αρχές της Κοινότητας ενημερώνονται αμέσως για την απόσυρση ή την τροποποίηση κάθε παραστατικού εξαγωγής που έχει ήδη εκδοθεί και, εφόσον κρίνεται σκόπιμο, για τους λόγους της ενέργειας αυτής.


text:
 6.10.2011
 EL
 Επίσημη Εφημερίδα της Ευρωπαϊκής Ένωσης
 L 262/58
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 86/2011
 της 1ης Ιουλίου 2011
 για την τροποποίηση του παραρτήματος XX (περιβάλλον) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XX της συμφωνίας τροποποιήθηκε με την απόφαση αριθ. 57/2011 της Μεικτής Επιτροπής του ΕΟΧ της 20ής Μαΐου 2011 (1).
 (2)
 Ο κανονισμός (ΕΚ) αριθ. 748/2009 της Επιτροπής, της 5ης Αυγούστου 2009, σχετικά με τον κατάλογο των φορέων εκμετάλλευσης αεροσκαφών που ασκούσαν αεροπορική δραστηριότητα του παραρτήματος I της οδηγίας 2003/87/ΕΚ την 1η Ιανουαρίου 2006 ή μετά την ημερομηνία αυτή, στον οποίο προσδιορίζεται το εντεταλμένο κράτος μέλος για κάθε φορέα εκμετάλλευσης αεροσκαφών (2) πρέπει να ενσωματωθεί στη συμφωνία.
 (3)
 Ο κανονισμός (ΕΕ) αριθ. 394/2011 της Επιτροπής, της 20ής Απριλίου 2011, για την τροποποίηση του κανονισμού (ΕΚ) αριθ. 748/2009 σχετικά με τον κατάλογο των φορέων εκμετάλλευσης αεροσκαφών που ασκούσαν αεροπορική δραστηριότητα του παραρτήματος I της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου την 1η Ιανουαρίου 2006 ή μετά την ημερομηνία αυτή, στον οποίο προσδιορίζεται το εντεταλμένο κράτος μέλος για κάθε φορέα εκμετάλλευσης, όσον αφορά την επέκταση του συστήματος εμπορίας εκπομπών της Ένωσης σε χώρες ΕΟΧ-ΕΖΕΣ (3) πρέπει να ενσωματωθεί στη συμφωνία,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 21αιη (οδηγία 2001/81/ΕΚ του Ευρωπαϊκού Κοινοβουλίου και του Συμβουλίου) του παραρτήματος XX της συμφωνίας, παρεμβάλλεται το ακόλουθο σημείο:
 «21αιθ.
 32009 R 0748: κανονισμός (ΕΚ) αριθ. 748/2009 της Επιτροπής, της 5ης Αυγούστου 2009, σχετικά με τον κατάλογο των φορέων εκμετάλλευσης αεροσκαφών που ασκούσαν αεροπορική δραστηριότητα του παραρτήματος I της οδηγίας 2003/87/ΕΚ την 1η Ιανουαρίου 2006 ή μετά την ημερομηνία αυτή, στον οποίο προσδιορίζεται το εντεταλμένο κράτος μέλος για κάθε φορέα εκμετάλλευσης αεροσκαφών (ΕΕ L 219 της 22.8.2009, σ. 1), όπως τροποποιήθηκε με:
 —
 32011 R 0394: κανονισμός (ΕΕ) αριθ. 394/2011 της Επιτροπής της 20ής Απριλίου 2011 (ΕΕ L 107 της 27.4.2011, σ. 1).».
 Άρθρο 2
 Τα κείμενα των κανονισμών (ΕΚ) αριθ. 748/2009 και (ΕΕ) αριθ. 394/2011 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 2 Ιουλίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 1 Ιουλίου 2011.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 196 της 28.7.2011, σ. 39.
 (2) ΕΕ L 219 της 22.8.2009, σ. 1.
 (3) ΕΕ L 107 της 27.4.2011, σ. 1.
 (4) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21999D0729(05)
 Απόφαση της Μεικτής Επιτροπής του ΕΟΧ αριθ. 104/98/COL, της 30ής Οκτωβρίου 1998, για την τροποποίηση του παραρτήματος ΧVIII (υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧ
 Επίσημη Εφημερίδα αριθ. L 197 της 29/07/1999 σ. 0056 - 0056
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧαριθ. 104/98/COLτης 30ής Οκτωβρίου 1998για την τροποποίηση του παραρτήματος ΧVIII (υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "συμφωνία", και ιδίως το άρθρο 98,Εκτιμώντας:ότι το παράρτημα ΧVIII της συμφωνίας τροποποιήθηκε με την απόφαση αριθ. 94/98 της Μεικτής Επιτροπής του ΕΟΧ της 25ης Σεπτεμβρίου 1998(1)·ότι πρέπει να ενσωματωθούν στη συμφωνία η οδηγία 97/81/ΕΚ του Συμβουλίου, της 15ης Δεκεμβρίου 1997, σχετικά με τη συμφωνία-πλαίσιο για την εργασία μερικής απασχόλησης που συνήφθη από την UNICE, το CEEP και την CES(2), και η οδηγία 98/23/ΕΚ του Συμβουλίου, της 7ης Απριλίου 1998, για την επέκταση, στο Ηνωμένο Βασίλειο της Μεγάλης Βρετανίας και της Βορείου Ιρλανδίας, της οδηγίας 97/81/ΕΚ σχετικά με τη συμφωνία πλαίσιο για την εργασία μερικής απασχόλησης που συνήφθη από την UNICE, την CEEP και την CES(3).ΑΠΟΦΑΣΙΖΕΙ:Άρθρο 1Μετά το σημείο 30 (οδηγία 96/71/ΕΚ του Συμβουλίου) του παραρτήματος ΧVIII της συμφωνίας, παρεμβάλλεται το ακόλουθο σημείο: "31. 397 L 081: Οδηγία 97/81/ΕΚ του Συμβουλίου, της 15ης Δεκεμβρίου 1997, σχετικά με τη συμφωνία-πλαίσιο για την εργασία μερικής απασχόλησης που συνήφθη από την UNICE, το CEEP και την CES (ΕΕ L 14 της 20.1.1998, σ. 9), όπως τροποποιήθηκε από:- 398 L 0023: Οδηγία 98/23/ΕΚ του Συμβουλίου, της 7ης Απριλίου 1998 (ΕΕ L 131 της 5.5.1998, σ. 10)."Άρθρο 2Τα κείμενα των οδηγιών 97/81/ΕΚ και 98/23/ΕΚ στην ισλανδική και νορβηγική γλώσσα, τα οποία περιλαμβάνονται στο παράρτημα των αντίστοιχων γλωσσικών εκδόσεων της παρούσας απόφασης, είναι αυθεντικά.Άρθρο 3Η παρούσα απόφαση αρχίζει να ισχύει στις 31 Οκτωβρίου 1998, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 30 Οκτωβρίου 1998.Για τη Μεικτή Επιτροπή του ΕΟΧΟ ΠρόεδροςΝ. v. LIECHTENSTEIN(1) ΕΕ L 189 της 22.7.1999, σ. 68.(2) ΕΕ L 14 της 20.1.1998, σ. 9.(3) ΕΕ L 131 της 5.5.1998, σ. 10.


text:
 Σημαντική ανακοίνωση νομικού περιεχομένου
 |
 22007A0807(03)
 Συμφωνία σύμπραξης στον τομέα της αλιείας μεταξύ της Λαϊκής Δημοκρατίας του Σάο Τομέ και Πρίνσιπε και της Ευρωπαϊκής Κοινότητας
 Επίσημη Εφημερίδα αριθ. L 205 της 07/08/2007 σ. 0036 - 0039
 20070723Συμφωνία σύμπραξηςστον τομέα της αλιείας μεταξύ της Λαϊκής Δημοκρατίας του Σάο Τομέ και Πρίνσιπε και της Ευρωπαϊκής ΚοινότηταςΗ ΛΑΪΚΗ ΔΗΜΟΚΡΑΤΙΑ ΤΟΥ ΣΑΟ ΤΟΜΕ ΚΑΙ ΠΡΙΝΣΙΠΕ,εφεξής "Σάο Τομέ και Πρίνσιπε",καιΗ ΕΥΡΩΠΑΪΚΗ ΚΟΙΝΟΤΗΤΑ,εφεξής "Κοινότητα",εφεξής αποκαλούμενες ως "τα μέρη",ΕΚΤΙΜΩΝΤΑΣ τις στενές σχέσεις συνεργασίας μεταξύ της Κοινότητας και του Σάο Τομέ και Πρίνσιπε, ιδίως στο πλαίσιο της συμφωνίας Κοτονού, καθώς και την κοινή τους επιθυμία να τις διευρύνουν,ΕΚΤΙΜΩΝΤΑΣ την επιθυμία των δύο μερών να προωθήσουν την υπεύθυνη εκμετάλλευση των αλιευτικών τους πόρων μέσω της συνεργασίας,ΕΧΟΝΤΑΣ ΥΠΟΨΗ τις διατάξεις της σύμβασης των Ηνωμένων Εθνών για το Δίκαιο της Θαλάσσης,ΑΠΟΦΑΣΙΣΜΕΝΑ να εφαρμόσουν τις αποφάσεις και τις συστάσεις της Διεθνούς Επιτροπής για τη Διατήρηση των Θυννοειδών του Ατλαντικού, η οποία καλείται εφεξής "ICCAT",ΕΧΟΝΤΑΣ ΕΠΙΓΝΩΣΗ της σημασίας των αρχών που καθιερώνονται από τον κώδικα δεοντολογίας για την υπεύθυνη αλιεία, ο οποίος εγκρίθηκε κατά τη συνδιάσκεψη του FAO το 1995,ΑΠΟΦΑΣΙΣΜΕΝΑ να συνεργαστούν, χάριν του αμοιβαίου συμφέροντος, για την προώθηση της καθιέρωσης της υπεύθυνης αλιείας, με σκοπό να εξασφαλίσουν τη μακροπρόθεσμη διατήρηση και την αειφόρο εκμετάλλευση των θαλάσσιων βιολογικών πόρων,ΠΕΠΕΙΣΜΕΝΑ ότι η συνεργασία αυτή πρέπει να λάβει τη μορφή πρωτοβουλιών και μέτρων, τα οποία, είτε λαμβάνονται από κοινού είτε χωριστά, να είναι συμπληρωματικά, συνεπή προς την πολιτική και να εξασφαλίζουν συνέργεια των προσπαθειών,ΠΡΟΤΙΘΕΜΕΝΑ, για τους σκοπούς αυτούς, να αρχίσουν διάλογο επί της τομεακής αλιευτικής πολιτικής που θέσπισε η κυβέρνηση του Σάο Τομέ και Πρίνσιπε και να προσδιορίσουν τα κατάλληλα μέσα που θα διασφαλίσουν την αποτελεσματική εφαρμογή της εν λόγω πολιτικής και τη συμμετοχή των οικονομικών παραγόντων και της κοινωνίας των πολιτών στη σχετική διαδικασία,ΕΠΙΘΥΜΩΝΤΑΣ να καθορίσουν τους όρους και τις συνθήκες που θα διέπουν τις αλιευτικές δραστηριότητες των κοινοτικών σκαφών στα ύδατα του Σάο Τομέ και Πρίνσιπε και την κοινοτική στήριξη για την καθιέρωση της υπεύθυνης αλιείας στα εν λόγω ύδατα,ΑΠΟΦΑΣΙΣΜΕΝΑ να επιδοθούν σε στενότερη οικονομική συνεργασία στον τομέα της αλιείας και των συναφών δραστηριοτήτων, μέσω της σύστασης και της ανάπτυξης μεικτών εταιρειών, στις οποίες θα συμμετέχουν επιχειρήσεις των δύο μερών,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1ΑντικείμενοΗ παρούσα συμφωνία καθορίζει τις αρχές, τους κανόνες και τις διαδικασίες που διέπουν:- την οικονομική, χρηματοοικονομική, τεχνική και επιστημονική συνεργασία στον τομέα της αλιείας, με σκοπό την καθιέρωση της υπεύθυνης αλιείας στις αλιευτικές ζώνες του Σάο Τομέ και Πρίνσιπε, προκειμένου να εξασφαλιστούν η διατήρηση και η αειφόρος εκμετάλλευση των αλιευτικών πόρων, καθώς και η ανάπτυξη του κλάδου της αλιείας του Σάο Τομέ και Πρίνσιπε,- τους όρους πρόσβασης των κοινοτικών αλιευτικών σκαφών στις αλιευτικές ζώνες του Σάο Τομέ και Πρίνσιπε,- τη συνεργασία σχετικά με τις λεπτομέρειες ελέγχου της αλιείας στις αλιευτικές ζώνες του Σάο Τομέ και Πρίνσιπε, με στόχο τη διασφάλιση της τήρησης των ανωτέρω όρων, την αποτελεσματική εφαρμογή των μέτρων για τη διατήρηση και διαχείριση των αλιευτικών πόρων και την πρόληψη της παράνομης, λαθραίας και άναρχης αλιείας,- τις συμπράξεις μεταξύ επιχειρήσεων που αποβλέπουν στην ανάπτυξη, προς το κοινό συμφέρον, των


text: οικονομικών δραστηριοτήτων του τομέα της αλιείας και των συναφών δραστηριοτήτων.Άρθρο 2ΟρισμοίΓια τους σκοπούς της παρούσας συμφωνίας, νοούνται ως:α) "αρχές του Σάο Τομέ και Πρίνσιπε", η κυβέρνηση του Σάο Τομέ και Πρίνσιπε·β) "κοινοτικές αρχές", η Ευρωπαϊκή Επιτροπή·γ) "αλιευτική ζώνη του Σάο Τομέ και Πρίνσιπε", τα ύδατα που υπάγονται, όσον αφορά την αλιεία, στην κυριαρχία ή τη δικαιοδοσία του Σάο Τομέ και Πρίνσιπε·δ) "αλιευτικό σκάφος", οποιοδήποτε σκάφος εξοπλισμένο για την εμπορική εκμετάλλευση έμβιων υδρόβιων πόρων·ε) "κοινοτικό σκάφος", αλιευτικό σκάφος που φέρει τη σημαία κράτους μέλους της Κοινότητας και είναι νηολογημένο στην Κοινότητα·στ) "μεικτή επιτροπή", επιτροπή που αποτελείται από αντιπροσώπους της Κοινότητας και του Σάο Τομέ και Πρίνσιπε, οι αρμοδιότητες της οποίας περιγράφονται στο άρθρο 9 της παρούσας συμφωνίας·ζ) "μεταφόρτωση", η μεταφορά, εντός λιμένος ή εν πλω, μέρους ή του συνόλου των αλιευμάτων που βρίσκονται επί ενός αλιευτικού σκάφους σε άλλο αλιευτικό σκάφος·η) "ασυνήθιστες συνθήκες", γεγονότα, εξαιρουμένων των φυσικών φαινομένων, τα οποία διαφεύγουν του εύλογου ελέγχου ενός των μερών και εμποδίζουν την άσκηση των αλιευτικών δραστηριοτήτων στα ύδατα του Σάο Τομέ και Πρίνσιπε·θ) "ναυτικοί ΑΚΕ", κάθε ναυτικός υπήκοος μη ευρωπαϊκής χώρας η οποία έχει υπογράψει τη συμφωνία Κοτονού. Υπό την έννοια αυτή, οι ναυτικοί του Σάο Τομέ και Πρίνσιπε είναι ναυτικοί ΑΚΕ·ι) "παρεμπίπτοντα αλιεύματα", κάθε αλιευθείσα ποσότητα ειδών μη περιλαμβανόμενων στο παράρτημα 1 της σύμβασης των Ηνωμένων Εθνών του 1982.Άρθρο 3Αρχές και στόχοι στους οποίους βασίζεται η εφαρμογή της παρούσας συμφωνίας1. Τα μέρη αναλαμβάνουν να προωθήσουν την υπεύθυνη αλιεία στην αλιευτική ζώνη του Σάο Τομέ και Πρίνσιπε, με βάση την αρχή της μη εισαγωγής διακρίσεων μεταξύ των διαφόρων στόλων που αλιεύουν στα εν λόγω ύδατα, με την επιφύλαξη των συμφωνιών που συνάπτονται μεταξύ αναπτυσσομένων χωρών της ίδιας γεωγραφικής περιφέρειας, συμπεριλαμβανομένων των συμφωνιών αμοιβαιότητας στον τομέα της αλιείας.2. Τα μέρη συνεργάζονται με στόχο την υλοποίηση τομεακής αλιευτικής πολιτικής που θα θεσπιστεί από την κυβέρνηση του Σάο Τομέ και Πρίνσιπε και εγκαινιάζουν προς τούτο πολιτικό διάλογο σχετικά με τις αναγκαίες μεταρρυθμίσεις. Πραγματοποιούν διαβουλεύσεις με στόχο, ενδεχομένως, τη θέσπιση μέτρων στον τομέα αυτόν.3. Τα μέρη συνεργάζονται επίσης για τη διενέργεια αξιολογήσεων, εκ των προτέρων, παράλληλων και εκ των υστέρων, τόσο από κοινού όσο και μονομερώς, όσον αφορά τα μέτρα, τα προγράμματα και τις ενέργειες που υλοποιούνται βάσει της παρούσας συμφωνίας.4. Τα μέρη αναλαμβάνουν να εξασφαλίσουν την εφαρμογή της παρούσας συμφωνίας σύμφωνα με τις αρχές της χρηστής οικονομικής και κοινωνικής διακυβέρνησης, σεβόμενα την κατάσταση των αλιευτικών πόρων.5. Ειδικότερα, η ναυτολόγηση ναυτικών ΑΚΕ σε κοινοτικά σκάφη διέπεται από τη διακήρυξη της Διεθνούς Οργάνωσης Εργασίας (ΔΟΕ) σχετικά με τις θεμελιώδεις αρχές και δικαιώματα στην εργασία, η οποία εφαρμόζεται αυτοδικαίως στις αντίστοιχες συμβάσεις και στους γενικούς όρους απασχόλησης. Ισχύει ειδικότερα η ελευθερία του συνεταιρίζεσθαι και η ουσιαστική αναγνώριση του δικαιώματος συλλογικών διαπραγματεύσεων των εργαζομένων, καθώς και η κατάργηση των διακρίσεων σε θέματα απασχόλησης και άσκησης του επαγγέλματος.Άρθρο 4Συνεργασία στον επιστημονικό τομέα1. Κατά την περίοδο ισχύος της συμφωνίας, η Κοινότητα και το Σάο Τομέ και Πρίνσιπε φροντίζουν να παρακολουθούν την εξέλιξη της κατάστασης των πόρων στις αλιευτικές ζώνες του Σάο Τομέ και Πρίνσιπε.2. Τα συμβαλλόμενα μέρη, με βάση τις συστάσεις και


text: τα ψηφίσματα που εκδίδονται από την Διεθνή Επιτροπή για τη Διατήρηση των Θυννοειδών του Ατλαντικού (ICCAT), και έχοντας υπόψη τις βέλτιστες διαθέσιμες επιστημονικές γνωμοδοτήσεις, διαβουλεύονται στο πλαίσιο της μεικτής επιτροπής που προβλέπεται στο άρθρο 9 της συμφωνίας, για να εγκρίνουν, εάν χρειάζεται, μετά από επιστημονική σύσκεψη και με κοινή συναίνεση, μέτρα που αποβλέπουν στην αειφόρο διαχείριση των αλιευτικών πόρων και επηρεάζουν τις δραστηριότητες των κοινοτικών σκαφών.3. Τα μέρη διαβουλεύονται, είτε απευθείας, καθώς και στο επίπεδο της υποπεριοχής στο πλαίσιο της Περιφερειακής Επιτροπής Αλιείας του Κόλπου της Γουινέας (COREP), είτε στο πλαίσιο των αρμόδιων διεθνών οργανισμών, με στόχο την εξασφάλιση της διαχείρισης και της διατήρησης των βιολογικών πόρων στον Ατλαντικό Ωκεανό, καθώς επίσης και να συνεργάζονται στο πλαίσιο των σχετικών επιστημονικών ερευνών.Άρθρο 5Πρόσβαση των κοινοτικών σκαφών στην αλιεία εντός των υδάτων του Σάο Τομέ και Πρίνσιπε1. Το Σάο Τομέ και Πρίνσιπε αναλαμβάνει την υποχρέωση να επιτρέπει στα κοινοτικά σκάφη να ασκούν αλιευτικές δραστηριότητες στην αλιευτική του ζώνη σύμφωνα με την παρούσα συμφωνία, συμπεριλαμβανομένου του πρωτοκόλλου και του παραρτήματος.2. Οι αλιευτικές δραστηριότητες που αποτελούν αντικείμενο της παρούσας συμφωνίας, υπόκεινται στους νόμους και τους κανονισμούς που ισχύουν στο Σάο Τομέ και Πρίνσιπε. Οι αρχές του Σάο Τομέ και Πρίνσιπε κοινοποιούν στην Κοινότητα κάθε τροποποίηση της εν λόγω νομοθεσίας.3. Το Σάο Τομέ και Πρίνσιπε αναλαμβάνει την ευθύνη για την ουσιαστική εφαρμογή των διατάξεων ελέγχου της αλιείας που περιέχονται στο πρωτόκολλο. Τα κοινοτικά σκάφη συνεργάζονται με τις αρχές του Σάο Τομέ και Πρίνσιπε που είναι αρμόδιες για τη διενέργεια των εν λόγω ελέγχων.4. Η Κοινότητα αναλαμβάνει την υποχρέωση να λάβει όλα τα κατάλληλα μέτρα για να εξασφαλίσει ότι τα σκάφη της τηρούν τις διατάξεις της παρούσας συμφωνίας καθώς και τη νομοθεσία που διέπει την αλιεία στα ύδατα που υπάγονται στη δικαιοδοσία του Σάο Τομέ και Πρίνσιπε.Άρθρο 6Άδειες1. Τα κοινοτικά σκάφη μπορούν να αλιεύουν στις αλιευτικές ζώνες του Σάο Τομέ και Πρίνσιπε μόνον εφόσον κατέχουν άδεια αλιείας που έχει εκδοθεί από το Σάο Τομέ και Πρίνσιπε στο πλαίσιο της παρούσας συμφωνίας και του επισυναπτόμενου πρωτοκόλλου.2. Η διαδικασία έκδοσης άδειας αλιείας για ένα σκάφος, οι εφαρμοστέοι φόροι και ο τρόπος πληρωμής από τον εφοπλιστή καθορίζονται στο παράρτημα του πρωτοκόλλου.Άρθρο 7Χρηματική αντιπαροχή1. Η Κοινότητα χορηγεί στο Σάο Τομέ και Πρίνσιπε χρηματική αντιπαροχή σύμφωνα με τους όρους και τις προϋποθέσεις που προβλέπονται στο πρωτόκολλο και στο παράρτημα. Η εν λόγω ενιαία αντιπαροχή απαρτίζεται από δύο συναφή στοιχεία, και συγκεκριμένα:α) την πρόσβαση των κοινοτικών σκαφών στα ύδατα και τους αλιευτικούς πόρους του Σάο Τομέ και Πρίνσιπε· καιβ) την οικονομική στήριξη της Κοινότητας για την προώθηση της υπεύθυνης αλιείας και της αειφόρου εκμετάλλευσης των αλιευτικών πόρων στα ύδατα του Σάο Τομέ και Πρίνσιπε.2. Η χρηματική αντιπαροχή που αναφέρεται στην παράγραφο 1 στοιχείο α), καθορίζεται, κατόπιν κοινής συμφωνίας των δύο μερών και σύμφωνα με τις διατάξεις του πρωτοκόλλου, με βάση τον προσδιορισμό των στόχων που πρέπει να επιτευχθούν στο πλαίσιο της τομεακής αλιευτικής πολιτικής που καθορίζεται από την κυβέρνηση του Σάο Τομέ και Πρίνσιπε και σύμφωνα με ετήσιο και πολυετές πρόγραμμα για την εφαρμογή της.3. Η χρηματική αντιπαροχή που χορηγείται από την


text: Κοινότητα, καταβάλλεται ετησίως σύμφωνα με τις λεπτομέρειες που καθορίζονται στο πρωτόκολλο, και με την επιφύλαξη των διατάξεων της παρούσας συμφωνίας και του πρωτοκόλλου σχετικά με την ενδεχόμενη τροποποίηση του αντίστοιχου ποσού λόγω:α) ασυνήθιστων συνθηκών·β) μείωσης, κατόπιν κοινής συμφωνίας, των αλιευτικών δυνατοτήτων που χορηγούνται στα κοινοτικά σκάφη κατ’ εφαρμογή των μέτρων διαχείρισης των σχετικών αποθεμάτων τα οποία κρίνονται απαραίτητα για τη διατήρηση και την αειφόρο εκμετάλλευση των πόρων βάσει των βέλτιστων διαθέσιμων επιστημονικών γνωμοδοτήσεων·γ) αύξησης, κατόπιν κοινής συμφωνίας των μερών, των αλιευτικών δυνατοτήτων που χορηγούνται στα κοινοτικά σκάφη, εάν το επιτρέπει η κατάσταση των πόρων, βάσει των βέλτιστων διαθέσιμων επιστημονικών γνωμοδοτήσεων·δ) επαναξιολόγησης των όρων χορήγησης της κοινοτικής οικονομικής στήριξης για την εφαρμογή της τομεακής αλιευτικής πολιτικής του Σάο Τομέ και Πρίνσιπε, όταν αυτό δικαιολογείται από τα αποτελέσματα του ετήσιου και πολυετούς προγραμματισμού που διαπιστώνουν τα μέρη·ε) καταγγελίας της παρούσας συμφωνίας βάσει του άρθρου 13·στ) αναστολής της εφαρμογής της παρούσας συμφωνίας βάσει του άρθρου 12.Άρθρο 8Προώθηση της συνεργασίας μεταξύ των οικονομικών παραγόντων και της κοινωνίας των πολιτών1. Τα μέρη ενθαρρύνουν την οικονομική, επιστημονική και τεχνική συνεργασία στον τομέα της αλιείας και στους συναφείς τομείς. Προβαίνουν σε διαβουλεύσεις, για να συντονίσουν τα διάφορα μέτρα που θα μπορούσαν να ληφθούν για το σκοπό αυτό.2. Τα μέρη ενθαρρύνουν την ανταλλαγή πληροφοριών σχετικά με τις τεχνικές αλιείας και τα αλιευτικά εργαλεία, τις μεθόδους διατήρησης και τις βιομηχανικές μεθόδους μεταποίησης των αλιευτικών προϊόντων.3. Τα μέρη προσπαθούν να δημιουργήσουν συνθήκες ευνοϊκές για την προώθηση των σχέσεων μεταξύ των επιχειρήσεών τους στον τεχνικό, οικονομικό και εμπορικό τομέα, ενθαρρύνοντας την εδραίωση ευνοϊκού περιβάλλοντος για την ανάπτυξη επιχειρήσεων και επενδύσεων.4. Τα μέρη ενθαρρύνουν ιδιαίτερα τη συγκρότηση μεικτών εταιρειών με στόχο το αμοιβαίο όφελος με συστηματική τήρηση της ισχύουσας νομοθεσίας του Σάο Τομέ και Πρίνσιπε καθώς και της Κοινότητας.Άρθρο 9Μεικτή επιτροπή1. Συνιστάται μεικτή επιτροπή επιφορτισμένη με την παρακολούθηση της εφαρμογής της παρούσας συμφωνίας. Η μεικτή επιτροπή ασκεί τα ακόλουθα καθήκοντα:α) ελέγχει την εκτέλεση, την ερμηνεία και την εφαρμογή της συμφωνίας, και ιδίως την κατάρτιση του ετήσιου και πολυετούς προγραμματισμού που αναφέρεται στο άρθρο 7 παράγραφος 2, καθώς και την αξιολόγηση της εφαρμογής του·β) αποτελεί τον αναγκαίο σύνδεσμο για τα ζητήματα αμοιβαίου ενδιαφέροντος στον τομέα της αλιείας, και ιδίως για τη στατιστική ανάλυση δεδομένων για τα αλιεύματα·γ) λειτουργεί ως βήμα για τον φιλικό διακανονισμό των διαφορών που οφείλονται στην ερμηνεία ή την εφαρμογή της συμφωνίας·δ) επανεκτιμά, όταν χρειάζεται, το επίπεδο των αλιευτικών δυνατοτήτων και, κατ’ ακολουθία, της χρηματικής αντιπαροχής·ε) εκτελεί οποιαδήποτε άλλα καθήκοντα αποφασίσουν να της αναθέσουν τα μέρη με αμοιβαία συμφωνία.2. Η μεικτή επιτροπή συνεδριάζει τουλάχιστον μία φορά το έτος, εκ περιτροπής στο Σάο Τομέ και Πρίνσιπε και στην Κοινότητα, υπό την προεδρία του μέρους που φιλοξενεί τη συνεδρίαση. Συνεδριάζει εκτάκτως κατόπιν αιτήσεως ενός από τα μέρη.Άρθρο 10Γεωγραφική ζώνη εφαρμογήςΗ παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας, υπό τους όρους που προβλέπονται στην εν λόγω συνθήκη και, αφετέρου, στην επικράτεια του Σάο Τομέ και Πρίνσιπε.Άρθρο 11ΔιάρκειαΗ παρούσα συμφωνία εφαρμόζεται για διάστημα 4 ετών από την ημερομηνία έναρξης ισχύος της· ανανεώνεται με σιωπηρή


text: παράταση για συμπληρωματικές περιόδους τεσσάρων ετών, εκτός εάν υπάρξει καταγγελία σύμφωνα με το άρθρο 13.Άρθρο 12Αναστολή1. Η εφαρμογή της παρούσας συμφωνίας μπορεί να ανασταλεί με πρωτοβουλία ενός από τα μέρη, σε περίπτωση σοβαρής διαφωνίας ως προς την εφαρμογή διατάξεων που περιέχονται στη συμφωνία. Η αναστολή υπόκειται στην προϋπόθεση έγγραφης κοινοποίησης, από το ενδιαφερόμενο μέρος, της πρόθεσής του τουλάχιστον τρεις μήνες πριν από την ημερομηνία κατά την οποία θα παρήγαγε αποτελέσματα η αναστολή. Μετά την παραλαβή της κοινοποίησης, τα μέρη αρχίζουν διαβουλεύσεις με στόχο τη φιλική επίλυση των διαφορών τους.2. Η χρηματική αντιπαροχή που αναφέρεται στο άρθρο 7, μειώνεται αναλόγως και pro rata temporis, σε συνάρτηση με τη διάρκεια της αναστολής.Άρθρο 13Καταγγελία1. Η παρούσα συμφωνία μπορεί να καταγγελθεί από οποιοδήποτε από τα μέρη για σοβαρούς λόγους, όπως η επιδείνωση της κατάστασης των σχετικών αποθεμάτων, η διαπίστωση μειωμένου επιπέδου αξιοποίησης των αλιευτικών δυνατοτήτων που χορηγούνται στα κοινοτικά σκάφη ή η αδυναμία τήρησης των υποχρεώσεων που έχουν αναλάβει τα μέρη ως προς την καταπολέμηση της παράνομης, λαθραίας και άναρχης αλιείας.2. Το ενδιαφερόμενο μέρος κοινοποιεί εγγράφως στο άλλο μέρος την πρόθεσή του να καταγγείλει τη συμφωνία, τουλάχιστον 6 μήνες πριν από τη λήξη της αρχικής περιόδου ή κάθε συμπληρωματικής περιόδου.3. Η αποστολή της κοινοποίησης που αναφέρεται στην προηγούμενη παράγραφο συνεπάγεται την έναρξη διαβουλεύσεων μεταξύ των μερών.4. Η χρηματική αντιπαροχή που αναφέρεται στο άρθρο 7 για το έτος κατά το οποίο παράγει αποτελέσματα η καταγγελία, μειώνεται αναλόγως και pro rata temporis.Άρθρο 14Πρωτόκολλο και παράρτημαΤο πρωτόκολλο και το παράρτημα αποτελούν αναπόσπαστο μέρος της παρούσας συμφωνίας.Άρθρο 15Εφαρμοστέες διατάξεις της εθνικής νομοθεσίαςΟι δραστηριότητες των κοινοτικών αλιευτικών σκαφών που αλιεύουν στα ύδατα του Σάο Τομέ και Πρίνσιπε διέπονται από τη νομοθεσία που εφαρμόζεται στο Σάο Τομέ και Πρίνσιπε, εκτός εάν η συμφωνία, το παρόν πρωτόκολλο με το παράρτημά του και τα προσαρτήματα αυτού ορίζουν διαφορετικά.Άρθρο 16ΚατάργησηΚατά την ημερομηνία έναρξης ισχύος της, η παρούσα συμφωνία καταργεί και αντικαθιστά την αλιευτική συμφωνία μεταξύ της Ευρωπαϊκής Κοινότητας και της Δημοκρατίας του Σάο Τομέ και Πρίνσιπε για την αλιεία στα ανοικτά των ακτών του Σάο Τομέ και Πρίνσιπε που τέθηκε σε ισχύ στις 25 Φεβρουαρίου 1984.Ωστόσο, το πρωτόκολλο που καθορίζει, για την περίοδο από την 1η Ιουνίου 2006 έως 31 Μαΐου 2010, τις αλιευτικές δυνατότητες και τη χρηματική αντιπαροχή που προβλέπονται στην αλιευτική συμφωνία μεταξύ της Ευρωπαϊκής Κοινότητας και της Δημοκρατίας του Σάο Τομέ και Πρίνσιπε για την αλιεία στα ανοικτά των ακτών του Σάο Τομέ και Πρίνσιπε, παραμένει σε ισχύ κατά τη διάρκεια της περιόδου που αναφέρεται στο άρθρο 1 παράγραφος 1 και καθίσταται αναπόσπαστο μέρος της παρούσας συμφωνίας.Άρθρο 17Έναρξη ισχύοςΗ παρούσα συμφωνία συντάσσεται σε δύο αντίγραφα, στην ισπανική, τσεχική, δανική, γερμανική, εσθονική, ελληνική, αγγλική, γαλλική, ιταλική, λεττονική, λιθουανική, ουγγρική, μαλτέζικη, ολλανδική, πολωνική, πορτογαλική, σλοβακική, σλοβένικη, φινλανδική και σουηδική γλώσσα και όλα τα κείμενα είναι εξίσου αυθεντικά. Αρχίζει να ισχύει την ημερομηνία κατά την οποία τα μέρη γνωστοποιούν αμοιβαίως την περάτωση των οικείων διαδικασιών έγκρισης.--------------------------------------------------


text:
 21.11.2014
 EL
 Επίσημη Εφημερίδα της Ευρωπαϊκής Ένωσης
 L 334/3
 ΜΕΤΑΦΡΑΣΗ
 ΣΥΜΦΩΝΊΑ
 μεταξύ της Ευρωπαϊκής Ένωσης και της Ουκρανίας για το καθεστώς της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφαλείας στην Ουκρανία (EUAM Ukraine)
 Η ΕΥΡΩΠΑΪΚΗ ΕΝΩΣΗ, εφεξής «Ευρωπαϊκή Ένωση» ή «ΕΕ»,
 αφενός, και
 η ΟΥΚΡΑΝΙΑ, καλούμενη εφεξής «Ουκρανία» ή «κράτος υποδοχής»,
 αφετέρου,
 Από κοινού καλούμενες εφεξής «τα μέρη»,
 ΕΧΟΝΤΑΣ ΥΠΟΨΗ:
 —
 την επιστολή της 11ης Ιουλίου 2014 του Υπουργού Εξωτερικών της Ουκρανίας προς την Ύπατη Εκπρόσωπο της Ευρωπαϊκής Ένωσης για θέματα εξωτερικής πολιτικής και πολιτικής ασφαλείας,
 —
 την απόφαση 2014/486/ΚΕΠΠΑ του Συμβουλίου της 22ας Ιουλίου 2014 για τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine),
 —
 ότι η παρούσα συμφωνία δεν θίγει τα δικαιώματα και τις υποχρεώσεις των μερών δυνάμει διεθνών συμφωνιών και άλλων πράξεων για τη σύσταση διεθνών δικαστηρίων, συμπεριλαμβανομένου του καταστατικού του Διεθνούς Ποινικού Δικαστηρίου,
 ΣΥΜΦΩΝΟΥΝ ΤΑ ΑΚΟΛΟΥΘΑ:
 Άρθρο 1
 Πεδίο εφαρμογής και ορισμοί
 1. Η παρούσα συμφωνία εφαρμόζεται στη συμβουλευτική αποστολή της Ευρωπαϊκής Ένωσης στην Ουκρανία (EUAM Ukraine) και στο προσωπικό της.
 2. Η παρούσα συμφωνία εφαρμόζεται μόνο στο έδαφος της Ουκρανίας.
 3. Για τους σκοπούς της παρούσας συμφωνίας ισχύουν οι ακόλουθοι ορισμοί:
 α)
 Ως «EUAM Ukraine» ή «η αποστολή» νοείται η συμβουλευτική αποστολή της ΕΕ για τη μεταρρύθμιση του τομέα της μη στρατιωτικής ασφάλειας στην Ουκρανία που έχει συσταθεί από το Συμβούλιο της Ευρωπαϊκής Ένωσης, με την απόφαση 2014/486/ΚΕΠΠΑ, και περιλαμβάνει τα κλιμάκια, τις μονάδες, τα αρχηγεία και το προσωπικό που έχουν αναπτυχθεί στο έδαφος του κράτους υποδοχής και έχουν παραχωρηθεί στην EUAM Ukraine,
 β)
 Ως «Αρχηγός αποστολής» νοείται ο Αρχηγός αποστολής της EUAM Ukraine, ο οποίος διορίζεται από το Συμβούλιο της Ευρωπαϊκής Ένωσης,
 γ)
 Ως «Ευρωπαϊκή Ένωση (ΕΕ)» νοούνται τα μόνιμα όργανα της ΕΕ και το προσωπικό τους,
 δ)
 Ως «προσωπικό της EUAM Ukraine» νοούνται ο Αρχηγός αποστολής, το προσωπικό της αποστολής που αποσπάται από τα κράτη μέλη της ΕΕ, η Ευρωπαϊκή Υπηρεσία Εξωτερικής Δράσης (ΕΥΕΔ), τα θεσμικά όργανα της ΕΕ και τα κράτη που δεν είναι μέλη της ΕΕ και έχουν κληθεί από την ΕΕ να συμμετάσχουν στην EUAM Ukraine, το διεθνές προσωπικό που προσλαμβάνεται με σύμβαση εργασίας από την EUAM Ukraine για την προετοιμασία, υποστήριξη και εκτέλεση της αποστολής, καθώς και το προσωπικό που στέλνεται σε αποστολή για λογαριασμό αποστέλλοντος κράτους ή θεσμικού οργάνου της ΕΕ ή της ΕΥΕΔ στο πλαίσιο της αποστολής. Από τον ορισμό αυτό εξαιρούνται οι εμπορικοί ανάδοχοι και το προσωπικό που απασχολείται σε τοπικό επίπεδο,
 ε)
 Ως «Αρχηγείο» νοείται το κύριο αρχηγείο της EUAM Ukraine στο Κίεβο,
 στ)
 Ως «αποστέλλον κράτος» νοείται κάθε κράτος της ΕΕ ή κράτος εκτός ΕΕ που έχει αποσπάσει προσωπικό στην αποστολή,
 ζ)
 Ως «εγκαταστάσεις» νοούνται όλα τα κτήρια, οι χώροι, οι εγκαταστάσεις και οι εκτάσεις που απαιτούνται για τη διεξαγωγή των δραστηριοτήτων της αποστολής, καθώς και για τη στέγαση του προσωπικού της,
 η)
 Ως «προσωπικό που απασχολείται σε τοπικό επίπεδο» νοείται το προσωπικό που είναι υπήκοοι ή μόνιμα διαμένοντες στην Ουκρανία,
 θ)
 Ως «επίσημη αλληλογραφία»


text:
νοείται το σύνολο της αλληλογραφίας που σχετίζεται με την EUAM Ukraine και τα καθήκοντά της,
 ι)
 Ως «μεταφορικά μέσα της EUAM Ukraine» νοούνται κάθε όχημα και κάθε άλλο μέσο μεταφοράς που κατέχει, ενοικιάζει ή ναυλώνει η EUAM Ukraine,
 ια)
 Ως «περιουσιακά στοιχεία της EUAM Ukraine» νοούνται ο εξοπλισμός, συμπεριλαμβανομένων των μεταφορικών μέσων, και τα αναλώσιμα που απαιτούνται για τις δραστηριότητες της EUAM Ukraine.
 Άρθρο 2
 Γενικές διατάξεις
 1. Η EUAM Ukraine και το προσωπικό της τηρούν τους νόμους και τους κανονισμούς του κράτους υποδοχής και απέχουν από κάθε ενέργεια ή δραστηριότητα ασυμβίβαστη προς τους στόχους της EUAM Ukraine.
 2. Η EUAM Ukraine διαθέτει αυτονομία ως προς την εκτέλεση των καθηκόντων της βάσει της παρούσας συμφωνίας. Το κράτος υποδοχής σέβεται τον ενιαίο και διεθνή χαρακτήρα της EUAM Ukraine.
 3. Ο Αρχηγός αποστολής γνωστοποιεί τακτικά στην κυβέρνηση του κράτους υποδοχής τον αριθμό των μελών του προσωπικού της EUAM Ukraine που βρίσκονται στο έδαφός του.
 Άρθρο 3
 Πιστοποίηση
 1. Ο κατάλογος του προσωπικού της EUAM Ukraine, καθώς και οι ημερομηνίες άφιξης και αναχώρησής τους, παρέχονται στο Υπουργείο Εξωτερικών της Ουκρανίας, (ΥΠΕΞ της Ουκρανίας) όσο διαρκεί η Αποστολή και επικαιροποιούνται όταν απαιτείται. Στο προσωπικό της EUAM Ukraine παρέχονται δελτία ταυτότητας που χορηγούνται από το ΥΠΕΞ της Ουκρανίας και επιβεβαιώνουν το καθεστώς τους ως προσωπικού της EUAM Ukraine..
 2. Τα μεταφορικά μέσα της EUAM Ukraine δύνανται να φέρουν διακριτικά σήματα της EUAM Ukraine, υπόδειγμα των οποίων κατατίθεται στις αρμόδιες αρχές του κράτους υποδοχής, παρέχονται δε πινακίδες κυκλοφορίας που προβλέπονται για τις διπλωματικές αποστολές στην Ουκρανία.
 3. Η EUAM Ukraine έχει το δικαίωμα να αναρτά τη σημαία της ΕΕ στο αρχηγείο της και αλλού, μόνη της ή μαζί με τη σημαία του κράτους υποδοχής, σύμφωνα με απόφαση του Αρχηγού αποστολής. Εθνικές σημαίες ή διακριτικά σήματα των εθνικών σωμάτων που συναποτελούν την EUAM Ukraine μπορούν να επιδεικνύονται στις εγκαταστάσεις, στα μεταφορικά μέσα και στις στολές της EUAM Ukraine, σύμφωνα με απόφαση του Αρχηγού αποστολής.
 Άρθρο 4
 Διέλευση συνόρων και μετακινήσεις στο έδαφος της Ουκρανίας
 1. Το προσωπικό, τα περιουσιακά στοιχεία και τα μεταφορικά μέσα της EUAM Ukraine διασχίζουν τα σύνορα του κράτους υποδοχής στα επίσημα σημεία διέλευσης των συνόρων, των λιμένων και μέσω των διεθνών αεροδιαδρόμων.
 2. Το κράτος υποδοχής διευκολύνει την είσοδο προς και την έξοδο από το έδαφος του κράτους υποδοχής του προσωπικού της EUAM Ukraine, των περιουσιακών στοιχείων και των μεταφορικών μέσων της EUAM Ukraine. Το προσωπικό της EUAM διέρχεται από τα σύνορα του κράτους της Ουκρανίας με έγκυρο διαβατήριο. Κατά την είσοδο προς και την αναχώρηση από το έδαφος του κράτους υποδοχής, το προσωπικό της EUAM Ukraine που φέρει δελτίο ταυτότητας αποστολής ή προσωρινό αποδεικτικό συμμετοχής στην EUAM Ukraine απαλλάσσεται από τους τελωνειακούς ελέγχους και τις απαιτήσεις περί θεώρησης και μετανάστευσης και από τις λοιπές μορφές ελέγχου της μετανάστευσης εντός του εδάφους του κράτους υποδοχής.
 3. Το προσωπικό της EUAM Ukraine απαλλάσσεται από τους κανονισμούς του κράτους υποδοχής που διέπουν την εγγραφή και τον έλεγχο των αλλοδαπών, αλλά δεν θεωρείται ότι αποκτά οιοδήποτε δικαίωμα μόνιμης διαμονής ή κατοικίας στο έδαφος του κράτους υποδοχής.


text:
4. Η EUAM Ukraine εισάγει στο τελωνειακό έδαφος του κράτους υποδοχής ή εξάγει από το τελωνειακό έδαφος της Ουκρανίας περιουσιακά στοιχεία, συμπεριλαμβανομένων των μεταφορικών μέσων που παρέχονται για επίσημη χρήση στην Ουκρανία, με απαλλαγή από τον τελωνειακό έλεγχο. Τα εν λόγω αγαθά, συμπεριλαμβανομένων των οχημάτων, πρέπει να δηλώνονται σύμφωνα με την τελωνειακή νομοθεσία του κράτους υποδοχής που ισχύει για τις διπλωματικές αποστολές.
 5. Το προσωπικό της EUAM Ukraine δύναται να οδηγεί οχήματα και να χειρίζεται πλοία και αεροσκάφη καθώς και άλλα μεταφορικά μέσα στο έδαφος του κράτους υποδοχής, υπό τον όρο ότι διαθέτει έγκυρη εθνική ή διεθνή άδεια οδήγησης, πιστοποιητικό πλοιάρχου ή άδεια πιλότου, ανάλογα με την περίπτωση. Το κράτος υποδοχής αποδέχεται ως έγκυρες, χωρίς φόρο ή τέλος, τις άδειες οδήγησης που διαθέτει το προσωπικό της EUAM Ukraine.
 6. Η EUAM Ukraine και το προσωπικό της καθώς και τα οχήματά τους και τα τυχόν λοιπά μεταφορικά μέσα, o εξοπλισμός και οι προμήθειες τους κυκλοφορούν ελεύθερα και απεριόριστα σε ολόκληρη την επικράτεια του κράτους υποδοχής, συμπεριλαμβανομένων των χωρικών υδάτων και του εναέριου χώρου σύμφωνα με τη νομοθεσία της Ουκρανίας.
 Εάν είναι απαραίτητο, μπορούν να συναφθούν συμπληρωματικές ρυθμίσεις σύμφωνα με το άρθρο 18 της παρούσας συμφωνίας.
 7. Όταν ταξιδεύει στο πλαίσιο των επίσημων καθηκόντων του, το προσωπικό της EUAM Ukraine και το προσωπικό που απασχολείται σε τοπικό επίπεδο μπορούν να χρησιμοποιούν δημόσιες οδούς, γέφυρες, πορθμεία, αερολιμένες και λιμένες χωρίς καταβολή δασμών, τελών, διοδίων, φόρων ή άλλων επιβαρύνσεων. Η EUAM Ukraine δεν απαλλάσσεται από τις εύλογες επιβαρύνσεις για ζητούμενες και παρεχόμενες υπηρεσίες υπό τους ίδιους όρους με εκείνους που προβλέπονται για τους υπηκόους του κράτους υποδοχής.
 Άρθρο 5
 Προνομία και ασυλίας που παρέχει το κράτος υποδοχής στην EUAM Ukraine
 1. Οι εγκαταστάσεις είναι απαραβίαστες. Πρόσωπα ενεργούντα εκ μέρους του κράτους υποδοχής δεν εισέρχονται σε αυτές χωρίς τη συγκατάθεση του Αρχηγού αποστολής.
 2. Οι εγκαταστάσεις, η επίπλωσή τους και τα λοιπά είδη που βρίσκονται σε αυτές, καθώς και τα μεταφορικά τους μέσα, δεν μπορούν να καταστούν αντικείμενο έρευνας, επίταξης, κατάσχεσης ή εκτελεστικών μέτρων.
 3. Η EUAM Ukraine, η περιουσία και τα περιουσιακά στοιχεία της EUAM Ukraine, ανεξαρτήτως του τόπου όπου βρίσκονται και του κατόχου τους, χαίρουν ασυλίας από κάθε μορφής νομική διαδικασία.
 4. Τα αρχεία και τα έγγραφα της EUAM Ukraine είναι απαραβίαστα εν παντί χρόνω και οπουδήποτε βρίσκονται.
 5. Η επίσημη αλληλογραφία είναι απαραβίαστη.
 6. Η EUAM Ukraine απαλλάσσεται από κάθε εθνικό, περιφερειακό και δημοτικό τέλος, φόρο και συναφή επιβάρυνση όσον αφορά τα αγαθά που αγοράζει και εισάγει, τις υπηρεσίες που της παρέχονται και τις εγκαταστάσεις που χρησιμοποιεί για τους σκοπούς της αποστολής της. Η EUAM Ukraine δεν απαλλάσσεται από τέλη, φόρους, ή επιβαρύνσεις που συνιστούν πληρωμή έναντι παρασχεθεισών υπηρεσιών.
 7. Το κράτος υποδοχής επιτρέπει την είσοδο όλων των ειδών που είναι απαραίτητα για τους σκοπούς της EUAM Ukraine και χορηγεί για τα είδη αυτά απαλλαγή από όλους τους τελωνειακούς δασμούς, τέλη, διόδια, φόρους και συναφείς επιβαρύνσεις, εκτός από τα τέλη αποθήκευσης, μεταφοράς και λοιπών παρεχόμενων υπηρεσιών.
 Άρθρο 6
 Προνομία και ασυλίας που παρέχει το κράτος υποδοχής στο προσωπικό της EUAM Ukraine
 1.


text:
Το προσωπικό της EUAM Ukraine δεν υπόκειται σε καμίας μορφής σύλληψη ή κράτηση.
 2. Τα έγγραφα, η αλληλογραφία και τα περιουσιακά στοιχεία του προσωπικού της EUAM Ukraine είναι απαραβίαστα, εκτός από την περίπτωση των εκτελεστικών μέτρων τα οποία επιτρέπονται δυνάμει της παραγράφου 6.
 3. Το προσωπικό της EUAM Ukraine χαίρει ασυλίας όσον αφορά την ποινική δικαιοδοσία του κράτους υποδοχής υπό οιεσδήποτε συνθήκες. Τα προνόμια που χορηγούνται στο προσωπικό της EUAM και η ασυλία από την ποινική δικαιοδοσία της Ουκρανίας δεν συνεπάγεται εξαίρεσή τους από τη δικαιοδοσία του αποστέλλοντος κράτους ή των θεσμικών οργάνων της ΕΕ. Η ασυλία του προσωπικού της EUAM Ukraine όσον αφορά την ποινική δικαιοδοσία του κράτους υποδοχής μπορεί να αρθεί από το αποστέλλον κράτος ή το οικείο όργανο της ΕΕ, ανάλογα με την περίπτωση. Η εν λόγω άρση της ασυλίας πρέπει πάντοτε να είναι ρητή.
 4. Το προσωπικό της EUAM Ukraine χαίρει ασυλίας όσον αφορά την αστική και διοικητική δικαιοδοσία του κράτους υποδοχής προκειμένου περί προφορικών ή έγγραφων δηλώσεων και οιωνδήποτε πράξεων στις οποίες προέβη κατά την άσκηση των επίσημων καθηκόντων του. Σε περίπτωση που εγείρεται αγωγή για αστική υπόθεση κατά μέλους του προσωπικού της EUAM Ukraine ενώπιον δικαστηρίου του κράτους υποδοχής, ενημερώνονται πάραυτα ο Αρχηγός αποστολής και η αρμόδια αρχή του αποστέλλοντος κράτους ή του οργάνου της ΕΕ. Προτού κινηθεί διαδικασία ενώπιον του δικαστηρίου, ο Αρχηγός αποστολής και η αρμόδια αρχή του αποστέλλοντος κράτους ή του οργάνου της ΕΕ πιστοποιούν στο δικαστήριο αν το συγκεκριμένο αδίκημα διαπράχθηκε από το προσωπικό της EUAM Ukraine κατά την άσκηση των επίσημων καθηκόντων του. Εάν το αδίκημα διαπράχθηκε κατά την άσκηση επίσημων καθηκόντων, δεν κινείται η διαδικασία και εφαρμόζονται οι διατάξεις του άρθρου 16. Εάν το αδίκημα δεν διαπράχθηκε κατά την άσκηση επίσημων καθηκόντων, η διαδικασία μπορεί να συνεχισθεί. Η πιστοποίηση από τον Αρχηγό αποστολής και την αρμόδια αρχή του αποστέλλοντος κράτους ή του οργάνου της ΕΕ είναι δεσμευτική για τη δικαιοδοσία του κράτους υποδοχής, το οποίο δεν μπορεί να την αμφισβητήσει. Μέλος του προσωπικού της EUAM Ukraine που έχει εγείρει αγωγή δεν δικαιούται να επικαλεσθεί την κατά τα ανωτέρω ασυλία σχετικά με τυχόν ανταγωγή άμεσα συνδεόμενη με την κύρια αγωγή.
 5. Τα μέλη του προσωπικού της EUAM Ukraine δεν υποχρεούνται να καταθέτουν ως μάρτυρες.
 6. Δεν είναι δυνατή η λήψη εκτελεστικών μέτρων κατά προσωπικού της EUAM Ukraine, εκτός από την περίπτωση που ασκείται αγωγή εναντίον του για αστική υπόθεση, η οποία δεν συνδέεται με τα επίσημα καθήκοντά του. Τα περιουσιακά στοιχεία του προσωπικού της EUAM Ukraine, περί των οποίων ο Αρχηγός αποστολής παρέχει πιστοποίηση ότι είναι αναγκαία για την εκπλήρωση των επίσημων καθηκόντων του, δεν μπορούν να αποτελέσουν αντικείμενο κατάσχεσης για την εκτέλεση δικαστικής αποφάσεως ή εντολής. Σε αστικές διαδικασίες, το προσωπικό της EUAM Ukraine δεν υπόκειται σε περιορισμούς της προσωπικής του ελευθερίας ή σε άλλα καταναγκαστικά μέτρα.
 7. Η ασυλία του προσωπικού της EUAM Ukraine από τη δικαιοδοσία του κράτους υποδοχής δεν το απαλλάσσει από τις δικαιοδοσίες των αντίστοιχων αποστελλόντων κρατών.
 8. Το προσωπικό της EUAM Ukraine, όσον αφορά τις υπηρεσίες που παρέχονται για την EUAM Ukraine, εξαιρείται


text:
από τις διατάξεις περί κοινωνικής ασφάλισης που ενδέχεται να ισχύουν στο κράτος υποδοχής.
 9. Το προσωπικό της EUAM Ukraine εξαιρείται από οιαδήποτε μορφή φορολόγησης, στο κράτος υποδοχής, του μισθού και των αποζημιώσεων που λαμβάνει από την EUAM Ukraine ή από τα αποστέλλοντα κράτη καθώς και των τυχόν προερχόμενων από πηγές εκτός του κράτους υποδοχής εσόδων του.
 10. Το κράτος υποδοχής επιτρέπει, σύμφωνα με όποιους νόμους ή κανονισμούς θεσπίσει, την είσοδο ειδών που προορίζονται για προσωπική χρήση του προσωπικού της EUAM Ukraine και χορηγεί απαλλαγή, όσον αφορά τα εν λόγω είδη, από όλους τους τελωνειακούς δασμούς, φόρους και συναφείς επιβαρύνσεις εκτός από τα τέλη αποθήκευσης, μεταφοράς και συναφών υπηρεσιών. Το κράτος υποδοχής επιτρέπει επίσης την εξαγωγή των ειδών αυτών. Τα αγαθά και οι υπηρεσίες που αγοράζει στην εγχώρια αγορά το προσωπικό της EUAM Ukraine απαλλάσσονται από τον ΦΠΑ και τους φόρους σύμφωνα με τη νομοθεσία του κράτους υποδοχής.
 11. Οι προσωπικές αποσκευές του προσωπικού της EUAM Ukraine δεν υπόκεινται σε ελέγχους, εκτός εάν υπάρχουν σοβαροί λόγοι να θεωρηθεί ότι περιέχουν είδη τα οποία δεν προορίζονται για προσωπική χρήση από το προσωπικό της EUAM Ukraine ή είδη των οποίων η εισαγωγή ή η εξαγωγή απαγορεύεται από το νόμο ή τα οποία υπόκεινται σε καραντίνα βάσει των κανονισμών του κράτους υποδοχής. Οι επιθεωρήσεις των εν λόγω προσωπικών αποσκευών διεξάγονται μόνο παρουσία του προσωπικού της EUAM Ukraine ή εξουσιοδοτημένου εκπροσώπου της.
 Άρθρο 7
 Προσωπικό που απασχολείται σε τοπικό επίπεδο
 Το προσωπικό που απασχολείται σε τοπικό επίπεδο χαίρει μόνο των προνομίων και των ασυλιών που επιτρέπονται από το κράτος υποδοχής. Εντούτοις, το κράτος υποδοχής ασκεί τη δικαιοδοσία του επί του εν λόγω προσωπικού κατά τρόπον ώστε να μην παρεμβαίνει αδικαιολόγητα στην εκτέλεση των καθηκόντων της EUAM Ukraine.
 Άρθρο 8
 Γενική διεθνής δικαιοδοσία
 Οι αρμόδιες αρχές αποστέλλοντος κράτους, σε διαβούλευση με τις αρμόδιες αρχές της Ουκρανίας, έχουν το δικαίωμα να ασκούν τις εξουσίες ποινικής και πειθαρχικής δικαιοδοσίας που τους παρέχει η νομοθεσία του αποστέλλοντος κράτους επί του προσωπικού της EUAM Ukraine στο έδαφος του κράτους υποδοχής.
 Άρθρο 9
 Ασφάλεια
 1. Το κράτος υποδοχής διασφαλίζει, με δικά του μέσα, την ασφάλεια του προσωπικού της EUAM Ukraine.
 2. Για τους σκοπούς της παραγράφου 1, το κράτος υποδοχής λαμβάνει όλα τα απαραίτητα μέτρα για την προστασία και την ασφάλεια της EUAM Ukraine και του προσωπικού της. Οποιεσδήποτε ειδικές διατάξεις, που προτείνει το κράτος υποδοχής, αποτελούν αντικείμενο συμφωνίας με τον Αρχηγό αποστολής πριν εφαρμοσθούν. Το κράτος υποδοχής επιτρέπει και υποστηρίζει τις δραστηριότητες που αφορούν την υγειονομική εκκένωση του προσωπικού της EUAM Ukraine.
 Εάν χρειάζεται, θεσπίζονται συμπληρωματικές ρυθμίσεις σύμφωνα με το άρθρο 18.
 Άρθρο 10
 Στολή
 1. Το προσωπικό της EUAM Ukraine δύναται να φέρει εθνική στολή ή πολιτική περιβολή με ειδικό διακριτικό σήμα της EUAM Ukraine.
 2. Η ένδυση της στολής υπόκειται σε κανόνες τους οποίους εκδίδει ο Αρχηγός αποστολής.
 Άρθρο 11
 Συνεργασία και πρόσβαση σε πληροφορίες
 1. Το κράτος υποδοχής παρέχει πλήρη συνεργασία και υποστήριξη στην EUAM Ukraine και στο προσωπικό της. Ανάλογα με την περίπτωση, η προσφυγή θα πρέπει να γίνεται με τις διαδικασίες που προβλέπονται από τη


text:
συμφωνία μεταξύ της Ουκρανίας και της Ευρωπαϊκής Ένωσης για διαδικασίες ασφάλειας ως προς την ανταλλαγή διαβαθμισμένων πληροφοριών της 13ης Ιουνίου 2005.
 Εφόσον ζητηθεί για τους σκοπούς του πρώτου εδαφίου, θεσπίζονται συμπληρωματικές ρυθμίσεις σύμφωνα με το άρθρο 18.
 2. Ο Αρχηγός αποστολής και το κράτος υποδοχής πραγματοποιούν τακτικές διαβουλεύσεις και λαμβάνουν κατάλληλα μέτρα για την εξασφάλιση στενών και αμοιβαίων επαφών σε κάθε κατάλληλο επίπεδο. Το κράτος υποδοχής μπορεί να διορίζει αξιωματικό σύνδεσμο στην EUAM Ukraine.
 Άρθρο 12
 Υποστήριξη του κράτους υποδοχής και ανάθεση συμβάσεων
 1. Το κράτος υποδοχής συνδράμει, εφόσον αυτό ζητηθεί, την EUAM Ukraine στην εξεύρεση κατάλληλων χώρων.
 2. Το κράτος υποδοχής παρέχει δωρεάν, εφόσον απαιτείται και αυτές διατίθενται, εγκαταστάσεις που τελούν υπό την κυριότητά του. Η EUAM Ukraine εξουσιοδοτείται να κατασκευάζει ή να τροποποιεί εγκαταστάσεις, όπως απαιτείται για τις επιχειρησιακές της ανάγκες. Το κράτος υποδοχής δεν μπορεί να απαιτήσει οποιαδήποτε αποζημίωση για κατασκευές, μετατροπές ή τροποποιήσεις στις εν λόγω εγκαταστάσεις.
 Οι εγκαταστάσεις που ανήκουν σε ιδιωτικούς φορείς και στον βαθμό που η EUAM Ukraine ζητεί τις εν λόγω εγκαταστάσεις για τη διεξαγωγή των διοικητικών και επιχειρησιακών δραστηριοτήτων της, παρέχονται με βάση τις κατάλληλες συμβατικές ρυθμίσεις.
 3. Στα πλαίσια των μέσων και των δυνατοτήτων του, το κράτος υποδοχής συμβάλλει στην προετοιμασία, την εγκατάσταση και την εκτέλεση και υποστήριξη της EUAM Ukraine, συμπεριλαμβανομένων συστεγαζόμενων εγκαταστάσεων και εξοπλισμού για εμπειρογνώμονες της EUAM Ukraine.
 Εάν είναι απαραίτητο, μπορούν να συναφθούν συμπληρωματικές ρυθμίσεις σύμφωνα με το άρθρο 18.
 4. Η βοήθεια και η υποστήριξη της EUAM Ukraine από το κράτος υποδοχής παρέχεται τουλάχιστον υπό τους ίδιους όρους που ισχύουν για τη βοήθεια και την υποστήριξη προς τους υπηκόους του κράτους υποδοχής.
 5. Η EUAM Ukraine διαθέτει την αναγκαία δικαιοπρακτική ικανότητα δυνάμει της νομοθεσίας του κράτους υποδοχής προκειμένου να φέρει σε πέρας την αποστολή της και ιδίως προκειμένου να ανοίγει τραπεζικούς λογαριασμούς, να αποκτά ή να μεταβιβάζει κινητά περιουσιακά στοιχεία και να παρίσταται ενώπιον δικαστηρίου.
 6. Το δίκαιο που διέπει τις συμβάσεις που έχουν συναφθεί από την EUAM Ukraine στο κράτος υποδοχής καθορίζεται από τις σχετικές διατάξεις των εν λόγω συμβάσεων.
 7. Οι συμβάσεις που συνάπτονται από την EUAM Ukraine είναι δυνατόν να ορίζουν ότι η διαδικασία διευθέτησης διαφορών, που αναφέρεται στο άρθρο 15, παράγραφοι 3 και 4, ισχύει για διαφορές που προκύπτουν από την εφαρμογή της σύμβασης.
 Άρθρο 13
 Θάνατοι προσωπικού της EUAM Ukraine
 1. Ο Αρχηγός αποστολής έχει το δικαίωμα να αναλαμβάνει και να διενεργεί τα προσήκοντα για τον επαναπατρισμό θανόντων μελών του προσωπικού της EUAM Ukraine, καθώς και των προσωπικών τους περιουσιακών στοιχείων, και να λαμβάνει τα κατάλληλα μέτρα για τον σκοπό αυτό, σύμφωνα με τη νομοθεσία της Ουκρανίας.
 2. Δεν διενεργείται νεκροψία επί των θανόντων μελών της EUAM Ukraine, χωρίς τη συγκατάθεση του αποστέλλοντος κράτους και την παρουσία εκπροσώπου της EUAM Ukraine ή/και εκπροσώπου του αποστέλλοντος κράτους.
 3. Το κράτος υποδοχής και η EUAM Ukraine συνεργάζονται στο μέγιστο βαθμό με σκοπό τον έγκαιρο επαναπατρισμό του θανόντος προσωπικού της EUAM Ukraine.
 Άρθρο 14
 Επικοινωνίες
 1. Η EUAM Ukraine μπορεί να εγκαθιστά και να χρησιμοποιεί ραδιοσταθμούς μετάδοσης και λήψης, καθώς και δορυφορικά συστήματα


text:
σύμφωνα με τη νομοθεσία του κράτους υποδοχής. Συνεννοείται με τις αρμόδιες αρχές του κράτους υποδοχής σχετικά με τη χρησιμοποίηση των κατάλληλων συχνοτήτων προκειμένου να αποφευχθούν διενέξεις.
 2. Η EUAM Ukraine έχει το δικαίωμα της άνευ περιορισμών επικοινωνίας μέσω ασυρμάτου (συμπεριλαμβανομένης της δορυφορικής, κινητής και ραδιοτηλεφωνικής τηλεπικοινωνίας), τηλεφώνου, τηλέγραφου, τηλεομοιοτυπικής συσκευής και κάθε άλλου μέσου, καθώς και το δικαίωμα να εγκαταστήσει τον εξοπλισμό που απαιτείται για τη διατήρηση των επικοινωνιών εντός και μεταξύ των εγκαταστάσεων της EUAM Ukraine, συμπεριλαμβανομένης της τοποθέτησης καλωδίων και επίγειων γραμμών, για το σκοπό της EUAM Ukraine σύμφωνα με τη νομοθεσία του κράτους υποδοχής.
 3. Η EUAM Ukraine μπορεί να λαμβάνει στις εγκαταστάσεις της τα απαιτούμενα μέτρα για να εξασφαλίζει τη διαβίβαση του ταχυδρομείου που αποστέλλεται ή απευθύνεται στην EUAM Ukraine και/ή στο προσωπικό της EUAM Ukraine.
 Άρθρο 15
 Αξιώσεις για θάνατο, τραυματισμό, ζημία η απώλεια
 1. Η EUAM Ukraine και το προσωπικό της, η ΕΕ και τα αποστέλλοντα κράτη δεν θεωρούνται υπεύθυνοι για τυχόν ζημιές ή απώλειες μη στρατιωτικών ή δημόσιων περιουσιακών στοιχείων που προκύπτουν από επιτακτικές επιχειρησιακές ενέργειες ή δραστηριότητες που συνδέονται με μη στρατιωτικές αναταραχές ή με την προστασία της EUAM Ukraine.
 2. Με σκοπό την επίτευξη φιλικού διακανονισμού, οι αξιώσεις για ζημία ή απώλεια μη στρατιωτικών ή κρατικών περιουσιακών στοιχείων που δεν περιλαμβάνονται στην παράγραφο 1, καθώς και οι αξιώσεις από το θάνατο ή τον τραυματισμό προσώπων και οι αξιώσεις για ζημία ή απώλεια περιουσιακών στοιχείων της EUAM Ukraine, κοινοποιούνται στην EUAM Ukraine μέσω των αρμόδιων αρχών του κράτους υποδοχής, όσον αφορά αξιώσεις που εγείρονται από νομικό ή φυσικό πρόσωπο του κράτους υποδοχής, και στις αρμόδιες αρχές του κράτους υποδοχής, όσον αφορά αξιώσεις της EUAM Ukraine.
 3. Εφόσον δεν μπορεί να υπάρξει φιλικός διακανονισμός, η αξίωση υποβάλλεται σε επιτροπή αποζημιώσεων αποτελούμενη από εκπροσώπους της EUAM Ukraine και από ισάριθμους εκπροσώπους του κράτους υποδοχής. Η διευθέτηση των αξιώσεων επιτυγχάνεται με κοινή συμφωνία.
 4. Εφόσον δεν μπορεί να επιτευχθεί διακανονισμός στο πλαίσιο της επιτροπής αποζημιώσεων, η διαφορά διευθετείται με διπλωματικά μέσα μεταξύ του κράτους υποδοχής και των εκπροσώπων της ΕΕ, για αξιώσεις μέχρι και 40 000 ευρώ. Για αξιώσεις που υπερβαίνουν το ποσό αυτό, η διαφορά υποβάλλεται σε διαιτητικό δικαστήριο, οι αποφάσεις του οποίου είναι δεσμευτικές.
 5. Το διαιτητικό δικαστήριο που αναφέρεται στην παράγραφο 4 αποτελείται από τρεις διαιτητές, εκ των οποίων ένας ορίζεται από το κράτος υποδοχής, ένας από την EUAM Ukraine και ο τρίτος από κοινού από το κράτος υποδοχής και την EUAM Ukraine. Εάν ένα από τα μέρη δεν ορίσει διαιτητή εντός δύο μηνών ή εάν δεν μπορεί να υπάρξει συμφωνία μεταξύ του κράτους υποδοχής και της EUAM Ukraine όσον αφορά τον διορισμό του τρίτου διαιτητή, ο εν λόγω διαιτητής ορίζεται από τον Πρόεδρο του Δικαστηρίου της Ευρωπαϊκής Ένωσης.
 6. Συνάπτεται διοικητική ρύθμιση μεταξύ της EUAM Ukraine και των διοικητικών αρχών του κράτους υποδοχής, με σκοπό τον καθορισμό της εντολής της επιτροπής αποζημιώσεων και του διαιτητικού δικαστηρίου, της εφαρμοστέας διαδικασίας στο πλαίσιο αυτών των οργάνων και των όρων υποβολής των αξιώσεων.
 Άρθρο 16
 Σύνδεσμος και διάφορες
 1. Κάθε ζήτημα που προκύπτει από


text:
την εφαρμογή της παρούσας συμφωνίας εξετάζεται από κοινού από εκπροσώπους της EUAM Ukraine και των αρμόδιων αρχών του κράτους υποδοχής.
 2. Εν απουσία πρότερης διευθέτησης, οι διαφορές επί της ερμηνείας ή της εφαρμογής της παρούσας συμφωνίας διευθετούνται αποκλειστικά με διπλωματικά μέσα μεταξύ του κράτους υποδοχής και των εκπροσώπων της ΕΕ.
 Άρθρο 17
 Άλλες διατάξεις
 1. Η κυβέρνηση του κράτους υποδοχής φέρει την ευθύνη για την εφαρμογή και την τήρηση από τις αρμόδιες τοπικές ουκρανικές αρχές των ασυλιών, προνομίων και δικαιωμάτων της EUAM Ukraine και του προσωπικού της EUAM Ukraine, όπως προβλέπονται στην παρούσα συμφωνία.
 2. Κανένα στοιχείο της παρούσας συμφωνίας δεν προορίζεται ούτε δύναται να ερμηνευτεί ως παρέκκλιση από οιοδήποτε δικαίωμα που ενδέχεται να έχει κράτος μέλος της ΕΕ ή άλλο κράτος το οποίο συμβάλλει στην EUAM Ukraine στο πλαίσιο άλλων συμφωνιών.
 Άρθρο 18
 Εκτελεστικές ρυθμίσεις
 Για το σκοπό της εφαρμογής της παρούσας συμφωνίας, τα επιχειρησιακά, διοικητικά και τεχνικά θέματα μπορούν να αποτελούν αντικείμενο χωριστών ρυθμίσεων που θα συνάπτονται μεταξύ του Αρχηγού αποστολής και των διοικητικών αρχών του κράτους υποδοχής.
 Άρθρο 19
 Έναρξη και λήξη ισχύος
 1. Η παρούσα συμφωνία τίθεται σε ισχύ την ημερομηνία παραλαβής, μέσω της διπλωματικής οδού, της τελευταίας γραπτής κοινοποίησης των μερών σχετικά με την ολοκλήρωση των εσωτερικών διαδικασιών που είναι αναγκαίες για την έναρξη ισχύος της παρούσας συμφωνίας και εξακολουθεί να ισχύει μέχρι την ημερομηνία αναχώρησης του τελευταίου μέλους του προσωπικού της EUAM Ukraine, όπως έχει κοινοποιηθεί από την EUAM Ukraine.
 2. Η παρούσα συμφωνία δύναται να τροποποιηθεί ή να λήξει με γραπτή συμφωνία των μερών.
 3. Η λήξη της παρούσας συμφωνίας δεν θίγει τα δικαιώματα ή τις υποχρεώσεις που προκύπτουν από την εφαρμογή της παρούσας συμφωνίας πριν από τη λήξη της.
 Έγινε στις Βρυξέλλες τη δεκάτη εβδόμη ημέρα του Νοεμβρίου του έτους δύο χιλιάδες δεκατέσσερα στην αγγλική και στην ουκρανική γλώσσα και τα δύο κείμενα είναι εξίσου αυθεντικά.
 Για την Ευρωπαϊκή Ένωση
 Για την Ουκρανία


text:
 Σημαντική ανακοίνωση νομικού περιεχομένου
 |
 22007A0424(01)
 Συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της Κορέας
 Επίσημη Εφημερίδα αριθ. L 106 της 24/04/2007 σ. 0044 - 0050
 Συμφωνίαεπιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Δημοκρατίας της ΚορέαςΗ ΕΥΡΩΠΑΪΚΗ ΚΟΙΝΟΤΗΤΑ(εφεξής "Κοινότητα"), καιΗ ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΚΟΡΕΑΣ(εφεξής "Κορέα"),εφεξής αναφερόμενες από κοινού ως "μέρη"·ΕΚΤΙΜΩΝΤΑΣ ότι η Κοινότητα και η Κορέα διεξάγουν δραστηριότητες έρευνας, τεχνολογικής ανάπτυξης και επίδειξης σε διάφορα πεδία κοινού ενδιαφέροντος, και έχοντας επίγνωση της ταχείας εξέλιξης των επιστημονικών γνώσεων και της θετικής συμβολής της στην προώθηση της διμερούς και της διεθνούς συνεργασίας·ΕΠΙΘΥΜΩΝΤΑΣ να διευρύνουν την εμβέλεια της επιστημονικής και τεχνολογικής συνεργασίας σε ορισμένα πεδία κοινού ενδιαφέροντος, με την ανάπτυξη μιας γόνιμης εταιρικής σχέσης για ειρηνικούς σκοπούς και προς αμοιβαίο όφελος·ΣΗΜΕΙΩΝΟΝΤΑΣ ότι μια τέτοια συνεργασία και η εφαρμογή των αποτελεσμάτων της θα συμβάλλουν στην οικονομική και κοινωνική ανάπτυξη των μερών· καιΕΠΙΘΥΜΩΝΤΑΣ να καθιερώσουν ένα επίσημο πλαίσιο για την υλοποίηση των γενικών δραστηριοτήτων συνεργασίας που θα ενισχύσουν την επιστημονική και τεχνολογική συνεργασία μεταξύ των μερών,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1Σκοπός και αρχές1. Τα μέρη ενθαρρύνουν, αναπτύσσουν και διευκολύνουν τις δραστηριότητες συνεργασίας βάσει της παρούσας συμφωνίας στους τομείς της επιστήμης και της τεχνολογίας για ειρηνικούς σκοπούς, σύμφωνα με την παρούσα συμφωνία και τους νόμους και κανονισμούς αμφοτέρων των μερών.2. Οι δραστηριότητες συνεργασίας βάσει της παρούσας συμφωνίας διεξάγονται σύμφωνα με τις ακόλουθες αρχές:α) αμοιβαίες και ισότιμες συνεισφορές και οφέλη·β) αμοιβαία πρόσβαση στα προγράμματα, έργα και διευκολύνσεις έρευνας και τεχνολογικής ανάπτυξης εκάστου μέρους για τους επισκέπτες ερευνητές του ετέρου μέρους·γ) έγκαιρη ανταλλαγή πληροφοριών που αφορούν, ενδεχομένως, δραστηριότητες συνεργασίας·δ) προώθηση μιας γνωσιοκεντρικής κοινωνίας προς όφελος της οικονομικής και κοινωνικής ανάπτυξης των μερών· καιε) προστασία των δικαιωμάτων διανοητικής ιδιοκτησίας σύμφωνα με το παράρτημα II της παρούσας συμφωνίας.Άρθρο 2ΟρισμοίΓια τους σκοπούς της παρούσας συμφωνίας, νοούνται ως:1) "άμεσες δραστηριότητες συνεργασίας", δραστηριότητες συνεργασίας μεταξύ των μερών·2) "έμμεσες δραστηριότητες συνεργασίας", οι δραστηριότητες μεταξύ νομικών οντοτήτων εγκατεστημένων στην Κορέα και στην Κοινότητα, μέσω της συμμετοχής κορεατικών νομικών οντοτήτων στο κοινοτικό πρόγραμμα-πλαίσιο δυνάμει του άρθρου 166 της συνθήκης για την ίδρυση της Ευρωπαϊκής Κοινότητας (εφεξής "πρόγραμμα-πλαίσιο") και, αντιστρόφως, της συμμετοχής νομικών οντοτήτων εγκατεστημένων στην Κοινότητα σε κορεατικά προγράμματα ή έργα έρευνας σε επιστημονικά και τεχνολογικά πεδία παρόμοια εκείνων που καλύπτει το πρόγραμμα-πλαίσιο·3) "δραστηριότητες συνεργασίας", τόσο οι άμεσες όσο και οι έμμεσες δραστηριότητες συνεργασίας·4) "νομική οντότητα", κάθε φυσικό ή νομικό πρόσωπο το οποίο έχει συσταθεί κατά το εθνικό δίκαιο του τόπου εγκατάστασής του ή κατά το κοινοτικό δίκαιο, διαθέτει νομική προσωπικότητα και έχει την ικανότητα, ιδίω ονόματι, να είναι υποκείμενο δικαιωμάτων και υποχρεώσεων οιασδήποτε φύσεως.Άρθρο 3Δραστηριότητες συνεργασίας1. Οι άμεσες δραστηριότητες συνεργασίας βάσει της παρούσας συμφωνίας δύνανται να συμπεριλαμβάνουν:α) συνεδριάσεις διαφόρων μορφών, συμπεριλαμβανομένων των συνεδριάσεων εμπειρογνωμόνων, με σκοπό τη συζήτηση και την ανταλλαγή πληροφοριών επί επιστημονικών και τεχνολογικών θεμάτων γενικού ή ειδικού χαρακτήρα, και τον προσδιορισμό των έργων και προγραμμάτων έρευνας και ανάπτυξης που είναι δυνατό να αναληφθούν σε βάση συνεργασίας·β) ανταλλαγές πληροφοριών σχετικά με τις δραστηριότητες, τις πολιτικές, τις πρακτικές, τους νόμους και τους κανονισμούς που αφορούν την έρευνα και την ανάπτυξη·γ) επισκέψεις και


text: ανταλλαγές επιστημόνων, τεχνικού προσωπικού και άλλων εμπειρογνωμόνων σε θέματα γενικού ή ειδικού ενδιαφέροντος·δ) υλοποίηση έργων και προγραμμάτων συνεργασίας που δύναται να αποφασίζει η προβλεπόμενη στο άρθρο 6 μεικτή επιτροπή, σύμφωνα με τους αντίστοιχους νόμους και κανονισμούς των μερών· καιε) άλλες μορφές δραστηριοτήτων στους τομείς της επιστήμης και της τεχνολογίας που δύναται να αποφασίζει η προβλεπόμενη στο άρθρο 6 μεικτή επιτροπή, σύμφωνα με τους αντίστοιχους νόμους και κανονισμούς των μερών·2. Για τους σκοπούς της ανάπτυξης των έμμεσων δραστηριοτήτων συνεργασίας, και υπό την επιφύλαξη των παραρτημάτων της παρούσας συμφωνίας, οιαδήποτε νομική οντότητα εγκατεστημένη στην Κορέα ή στην Κοινότητα δύναται να συμμετάσχει σε ερευνητικά προγράμματα ή έργα που διεξάγονται από το έτερο μέρος και είναι ανοικτά στις νομικές του οντότητες, σύμφωνα με τους αντίστοιχους νόμους και κανονισμούς των μερών.Άρθρο 4Διαδικασίες υλοποίησης1. Τα μέρη δύναται να συνάπτουν διακανονισμούς υλοποίησης, οι οποίοι θα καθορίζουν τις λεπτομέρειες και τις διαδικασίες που διέπουν τις δραστηριότητες συνεργασίας βάσει της παρούσας συμφωνίας.2. Έκαστο μέρος δύναται να αναθέτει την υλοποίηση δραστηριοτήτων επιστημονικής και τεχνολογικής συνεργασίας των μερών σε συγκεκριμένους οργανισμούς για την άμεση υλοποίηση ή την υποστήριξη των δραστηριοτήτων επιστημονικής και τεχνολογικής συνεργασίας μεταξύ των μερών.3. Οι μη βασιζόμενες σε ειδικές συμφωνίες δραστηριότητες επιστημονικής και τεχνολογικής συνεργασίας τις οποίες τα μέρη έχουν ενθαρρύνει, αναπτύξει και διευκολύνει, και οι οποίες έχουν αρχίσει αλλά δεν έχουν ολοκληρωθεί έως την ημερομηνία έναρξης ισχύος της παρούσας συμφωνίας, ενσωματώνονται στην παρούσα συμφωνία από την προαναφερθείσα ημερομηνία έναρξης ισχύος αυτής.Άρθρο 5Ενίσχυση της συνεργασίας1. Έκαστο μέρος καταβάλλει κάθε δυνατή προσπάθεια για να παραχωρεί στις νομικές οντότητες που διεξάγουν δραστηριότητες συνεργασίας βάσει της παρούσας συμφωνίας, κάθε δυνατό μέσο ώστε να διευκολύνει τις εργασίες και τις επισκέψεις των ερευνητών που συμμετέχουν σε αυτές τις δραστηριότητες συνεργασίας, εκ παραλλήλου με την είσοδο στο έδαφός του και την έξοδο από αυτό, υλικών, δεδομένων και εξοπλισμού προοριζόμενων να χρησιμοποιηθούν σε αυτές τις δραστηριότητες συνεργασίας.2. Τα μέρη δύνανται να επιτρέπουν, κατά περίπτωση και για ειρηνικούς σκοπούς, τη συμμετοχή ερευνητών και οργανισμών από όλους τους τομείς της ερευνητικής κοινότητας, συμπεριλαμβανομένου του ιδιωτικού τομέα, στις δραστηριότητες συνεργασίας βάσει της παρούσας συμφωνίας.Άρθρο 6Μεικτή επιτροπή1. Τα Υπουργεία της Κορέας που είναι αρμόδια για την επιστήμη και την τεχνολογία, εξ ονόματος της Κορέας, και, οι υπηρεσίες της Επιτροπής των Ευρωπαϊκών Κοινοτήτων (Γενική Διεύθυνση Επιστήμης, Έρευνας και Ανάπτυξης), εξ ονόματος της Κοινότητας, αναλαμβάνουν το συντονισμό και τη διευκόλυνση των δραστηριοτήτων συνεργασίας βάσει της παρούσας συμφωνίας, ενεργώντας υπό την ιδιότητα των εντεταλμένων οργάνων.2. Προκειμένου να διασφαλισθεί η αποτελεσματική εφαρμογή της παρούσας συμφωνίας, τα εντεταλμένα όργανα συγκροτούν μεικτή επιτροπή επιστημονικής και τεχνολογικής συνεργασίας (εφεξής "μεικτή επιτροπή"). Η μεικτή επιτροπή απαρτίζεται από επίσημους εκπροσώπους εκάστου μέρους και συμπροεδρεύεται από εκπροσώπους αμφοτέρων των μερών. Η μεικτή επιτροπή θεσπίζει τον εσωτερικό της κανονισμό με κοινή συναίνεση.3. Τα καθήκοντα της μεικτής επιτροπής είναι τα εξής:1) ανταλλαγή απόψεων και πληροφοριών επί ζητημάτων επιστημονικής και τεχνολογικής πολιτικής·2) αναθεώρηση και εξέταση των δραστηριοτήτων συνεργασίας και των αποτελεσμάτων τους, βάσει της παρούσας συμφωνίας·3) διατύπωση συστάσεων προς τα μέρη σχετικά με την εφαρμογή της παρούσας συμφωνίας, οι οποίες δύνανται να περιλαμβάνουν τον προσδιορισμό και την υπόδειξη δραστηριοτήτων συνεργασίας βάσει της


text: παρούσας συμφωνίας και την ενθάρρυνση της υλοποίησής τους·4) υποβολή στα μέρη έκθεσης σχετικά με την πρόοδο, τα επιτεύγματα και την αποτελεσματικότητα των δραστηριοτήτων συνεργασίας βάσει της παρούσας συμφωνίας. Η έκθεση αυτή διαβιβάζεται στη μεικτή επιτροπή ΕΕ-Κορέας βάσει της συμφωνίας-πλαισίου περί εμπορίου και συνεργασίας.4. Οι αποφάσεις της μεικτής επιτροπής λαμβάνονται με κοινή συναίνεση.5. Οι δαπάνες συμμετοχής στις συνεδριάσεις της μεικτής επιτροπής, όπως τα οδοιπορικά και τα έξοδα διαμονής, βαρύνουν τα μέρη με τα οποία έχουν σχέση. Οι λοιπές δαπάνες που συνδέονται με τις συνεδριάσεις αυτές βαρύνουν το μέρος υποδοχής.6. Η μεικτή επιτροπή συνεδριάζει εκ περιτροπής στην Κορέα και στην Κοινότητα σύμφωνα με χρονοδιάγραμμα που συμφωνείται από κοινού, κατά προτίμηση μία φορά ετησίως.Άρθρο 7Χρηματοδότηση1. Η εφαρμογή της παρούσας συμφωνίας εξαρτάται από τη διαθεσιμότητα σχετικών πιστώσεων και υπόκειται στους εφαρμοστέους νόμους και κανονισμούς εκάστου μέρους.2. Το κόστος των δραστηριοτήτων συνεργασίας βάσει της παρούσας καταλογίζεται βάσει συμφωνίας με κοινή συναίνεση.3. Σε περίπτωση που κάποια ειδικά καθεστώτα συνεργασίας ενός μέρους προβλέπουν τη χρηματοδοτική στήριξη των προερχόμενων από το έτερο μέρος συμμετεχόντων, οι επιχορηγήσεις και χρηματοδοτικές ή άλλες συνεισφορές που παρέχει το ένα μέρος στους προερχόμενους από το έτερο μέρος συμμετέχοντες, προς υποστήριξη των εν λόγω δραστηριοτήτων, απαλλάσσονται φόρων και δασμών σύμφωνα με τους σχετικούς νόμους και κανονισμούς που ισχύουν στην επικράτεια εκάστου μέρους κατά το χρόνο χορήγησης αυτών των επιχορηγήσεων και χρηματοδοτικών ή άλλων συνεισφορών.Άρθρο 8Πληροφορίες και δικαιώματα διανοητικής ιδιοκτησίας1. Εκάτερο των μερών δύναται να θέτει στη διάθεση του κοινού, με τους συνήθεις μηχανισμούς και σύμφωνα με τις γενικές διαδικασίες του, τις μη υποκείμενες σε δικαιώματα ιδιοκτησίας επιστημονικές και τεχνολογικές πληροφορίες που απορρέουν από άμεσες δραστηριότητες συνεργασίας.2. Τα δικαιώματα διανοητικής ιδιοκτησίας και άλλα δικαιώματα ιδιοκτησίας που δημιουργούνται ή εισάγονται κατά τη διάρκεια των δραστηριοτήτων συνεργασίας βάσει της παρούσας συμφωνίας, αντιμετωπίζονται σύμφωνα με τις διατάξεις του παραρτήματος ΙΙ της παρούσας συμφωνίας.Άρθρο 9Εδαφική εφαρμογήΗ παρούσα συμφωνία εφαρμόζεται, αφενός, στα εδάφη στα οποία εφαρμόζεται η συνθήκη για την ίδρυση της Ευρωπαϊκής Κοινότητας και υπό τους όρους που προβλέπει η συνθήκη αυτή και, αφετέρου, στο έδαφος της Κορέας. Η παρούσα διάταξη δεν αποκλείει τη διεξαγωγή δραστηριοτήτων συνεργασίας σε ανοικτή θάλασσα, στο απώτερο διάστημα ή στο έδαφος τρίτων χωρών, σύμφωνα με το διεθνές δίκαιο.Άρθρο 10Επίλυση διαφορών1. Οι διατάξεις της παρούσας συμφωνίας δεν θίγουν τα δικαιώματα και τις υποχρεώσεις που απορρέουν από υφιστάμενες ή/και μελλοντικές συμφωνίες συνεργασίας μεταξύ των μερών ή μεταξύ της κυβέρνησης οιουδήποτε κράτους μέλους της Κοινότητας και της κυβέρνησης της Κορέας.2. Όλα τα ζητήματα ή οι διαφορές που σχετίζονται με την ερμηνεία ή την εφαρμογή της παρούσας συμφωνίας διευθετούνται μέσω διαβουλεύσεων μεταξύ των μερών.Άρθρο 11ΠαραρτήματαΤο παράρτημα I (όροι και προϋποθέσεις συμμετοχής) και το παράρτημα II (δικαιώματα διανοητικής ιδιοκτησίας) αποτελούν αναπόσπαστο μέρος της παρούσας συμφωνίας.Άρθρο 12Έναρξη ισχύος και λύση1. Η παρούσα συμφωνία αρχίζει να ισχύει την ημερομηνία κατά την οποία τα μέρη θα έχουν ανταλλάξει εκατέρωθεν διπλωματικές διακοινώσεις για την ολοκλήρωση των αναγκαίων για την έναρξη ισχύος της παρούσας συμφωνίας αντίστοιχων εσωτερικών τους διαδικασιών.2. Η παρούσα συμφωνία παραμένει σε ισχύ επί πενταετία, μετά την πάροδο της οποίας εξακολουθεί να ισχύει εκτός εάν λυθεί από οιοδήποτε των μερών.3. Κατά τη


text: λήξη της αρχικής πενταετούς περιόδου ισχύος ή ανά πάσα στιγμή μετά τη λήξη της, οιοδήποτε των μερών δύναται να προβεί στη λύση της παρούσας συμφωνίας κατόπιν γραπτής προειδοποίησης πριν από έξι τουλάχιστον μήνες προς το έτερο μέρος.4. Έκαστο μέρος δύναται να αξιολογεί, ανά πενταετία, τον αντίκτυπο και τις δραστηριότητες της παρούσας συμφωνίας. Έκαστο μέρος καταβάλλει κάθε δυνατή προσπάθεια ώστε να διευκολύνει την αξιολόγηση που διενεργεί το έτερο μέρος, και το μέρος που διενεργεί την αξιολόγηση ενημερώνει το άλλο μέρος σχετικά με τα αποτελέσματα αυτής της αξιολόγησης.5. Η παρούσα συμφωνία δύναται να τροποποιηθεί με κοινή συναίνεση των μερών, δι’ ανταλλαγής διπλωματικών διακοινώσεων. Οι τροποποιήσεις τίθενται σε ισχύ σύμφωνα με την ίδια διαδικασία με εκείνη που αναφέρεται στην παράγραφο 1, εκτός αν άλλως συμφωνήσουν τα μέρη.6. Η λύση της παρούσας συμφωνίας δεν θίγει τις δραστηριότητες συνεργασίας που έχουν αναληφθεί βάσει της παρούσας συμφωνίας και δεν έχουν πλήρως ολοκληρωθεί κατά το χρόνο της λύσης αυτής, ούτε τα τυχόν συγκεκριμένα δικαιώματα και υποχρεώσεις που έχουν προκύψει κατ’ εφαρμογή των παραρτημάτων της παρούσας συμφωνίας.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι προς τούτο από την Ευρωπαϊκή Κοινότητα και από την κυβέρνηση της Δημοκρατίας της Κορέας αντιστοίχως, υπέγραψαν την παρούσα συμφωνία.ΕΓΙΝΕ σε δύο αντίτυπα στις Βρυξέλλες, στις είκοσι δύο Νοεμβρίου δύο χιλιάδες έξι, στην αγγλική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική, φινλανδική και κορεατική γλώσσα, όλα δε τα κείμενα είναι εξίσου αυθεντικά.Por la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduaz Európai Közösség részérőlGħall-Kominità EwropeaVoor de Europese GemeenschapW imieniu Wspólnoty EuropejskiejPela Communidade EuropeiaZa Európske spoločenstvoZa Evropsko skupnostEuroopan yhteisön puolestaPå Europeiska gemenskapens vägnar+++++ TIFF ++++++++++ TIFF ++++++++++ TIFF +++++Por el Gobierno de la República de CoreaZa vládu Korejské republikyFor Republikken Koreas regeringFür die Regierung der Republik KoreaKorea Vabariigi Valitsuse nimelΓια την Κυβέρνηση της Δημοκρατίας της ΚορέαςFor the Government of the Republic of KoreaPour le gouvernement de la République de CoréePer il governo della Repubblica di CoreaKorejas Republikas vārdāKorėjos Respublikos Vyriausybės varduA Koreai Köztársaság kormánya részérőlGħall-Gvern tar-Repubblíka tal-KoreaVoor de Regering van de Republiek KoreaW imieniu Rządu Republiki KoreiPelo Governo da República da CoreiaZa vládu Kórejskej republikyZa Vlado Republike KorejeKorean tasavallan hallituksen puolestaPå Republiken Koreas regerings vägnar+++++ TIFF ++++++++++ TIFF +++++--------------------------------------------------ΠΑΡΑΡΤΗΜΑ IΌροι και προϋποθέσεις συμμετοχής νομικών οντοτήτων εγκατεστημένων στην Ευρωπαϊκή Κοινότητα και στην ΚορέαΣτο πλαίσιο της παρούσας συμφωνίας, σε περίπτωση που ένα μέρος συνάψει σύμβαση με νομική οντότητα του άλλου μέρους σχετικά με έμμεση δραστηριότητα συνεργασίας, το έτερο μέρος, εφόσον του ζητηθεί, καταβάλλει προσπάθειες ώστε να παράσχει κάθε εύλογη και εφικτή βοήθεια που τυχόν είναι αναγκαία ή χρήσιμη στο πρώτο μέρος για την ομαλή εκτέλεση της εν λόγω σύμβασης.1. ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΝΟΜΙΚΩΝ ΟΝΤΟΤΗΤΩΝ ΕΓΚΑΤΕΣΤΗΜΕΝΩΝ ΣΤΗΝ ΚΟΡΕΑ ΣΕ ΕΜΜΕΣΕΣ ΔΡΑΣΤΗΡΙΟΤΗΤΕΣ ΣΥΝΕΡΓΑΣΙΑΣ ΔΥΝΑΜΕΙ ΤΟΥ ΠΡΟΓΡΑΜΜΑΤΟΣ-ΠΛΑΙΣΙΟΥ ΕΡΕΥΝΑΣ ΤΗΣ ΚΟΙΝΟΤΗΤΑΣ (ΕΦΕΞΗΣ "ΠΡΟΓΡΑΜΜΑ-ΠΛΑΙΣΙΟ")α) Οι νομικές οντότητες που είναι εγκατεστημένες στην Κορέα δύνανται να συμμετέχουν σε έμμεσες δραστηριότητες συνεργασίας βάσει του προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας,


text: υπό τους όρους και περιορισμούς που καθορίζονται στον κανονισμό του Ευρωπαϊκού Κοινοβουλίου και του Συμβουλίου σχετικά με τους κανόνες συμμετοχής επιχειρήσεων, ερευνητικών κέντρων και πανεπιστημίων στην υλοποίηση του προγράμματος-πλαισίου της Ευρωπαϊκής Κοινότητας και τη διάδοση των ερευνητικών αποτελεσμάτων.β) Υπό την επιφύλαξη του στοιχείου α), η συμμετοχή νομικών οντοτήτων εγκατεστημένων στην Κορέα για τις έμμεσες δραστηριότητες συνεργασίας βάσει του προγράμματος-πλαισίου συμφωνεί με τους κανόνες.2. ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΝΟΜΙΚΩΝ ΟΝΤΟΤΗΤΩΝ ΕΓΚΑΤΕΣΤΗΜΕΝΩΝ ΣΤΗΝ ΕΥΡΩΠΑΪΚΗ ΚΟΙΝΟΤΗΤΑ ΣΕ ΕΡΕΥΝΗΤΙΚΑ ΠΡΟΓΡΑΜΜΑΤΑ ΚΑΙ ΕΡΓΑ ΤΗΣ ΚΟΡΕΑΣα) Οι νομικές οντότητες που είναι εγκατεστημένες στην Κοινότητα δύνανται να συμμετέχουν στα έργα ή προγράμματα έρευνας και ανάπτυξης που χρηματοδοτούνται από την κορεατική κυβέρνηση.β) Οι νομικές οντότητες που είναι εγκατεστημένες στην Κοινότητα συμμετέχουν στα έργα ή προγράμματα έρευνας και ανάπτυξης της Κορέας σύμφωνα με τους σχετικούς νόμους και κανονισμούς της Κορέας και σύμφωνα με τους αντίστοιχους κανόνες συμμετοχής σε αυτά τα έργα ή προγράμματα.--------------------------------------------------ΠΑΡΑΡΤΗΜΑ IIΑρχές επιμερισμού των δικαιωμάτων διανοητικής ιδιοκτησίας1. ΟΡΙΣΜΟΣΓια τους σκοπούς της παρούσας συμφωνίας, ο όρος "διανοητική ιδιοκτησία" έχει την έννοια που ορίζεται στο άρθρο 2 της σύμβασης για την ίδρυση του Παγκόσμιου Οργανισμού Διανοητικής Ιδιοκτησίας, η οποία έγινε στη Στοκχόλμη στις 14 Ιουλίου 1967.2. ΔΙΚΑΙΩΜΑΤΑ ΔΙΑΝΟΗΤΙΚΗΣ ΙΔΙΟΚΤΗΣΙΑΣ ΤΩΝ ΜΕΡΩΝ ΣΤΙΣ ΑΜΕΣΕΣ ΔΡΑΣΤΗΡΙΟΤΗΤΕΣ ΣΥΝΕΡΓΑΣΙΑΣα) Εκτός αν άλλως συμφωνήσουν ρητώς τα μέρη, στα δικαιώματα διανοητικής ιδιοκτησίας, εξαιρουμένων των δικαιωμάτων δημιουργού και των συγγενικών δικαιωμάτων, τα οποία παράγονται από τα μέρη κατά τη διάρκεια των άμεσων δραστηριοτήτων συνεργασίας που διεξάγονται δυνάμει του άρθρου 3 παράγραφος 1 της παρούσας συμφωνίας, εφαρμόζονται οι ακόλουθοι κανόνες:1. Το μέρος που παράγει διανοητική ιδιοκτησία έχει την πλήρη κυριότητά της. Σε περίπτωση που η διανοητική ιδιοκτησία έχει παραχθεί από κοινού και δεν είναι δυνατό να προσδιορισθεί με βεβαιότητα το σχετικό μερίδιο εκάστου μέρους, η διανοητική ιδιοκτησία ανήκει στα μέρη κατά συγκυριότητα.2. Το μέρος που έχει την κυριότητα της διανοητικής ιδιοκτησίας παραχωρεί στο έτερο μέρος τα δικαιώματα πρόσβασης για τη διεξαγωγή κάθε άμεσης δραστηριότητας συνεργασίας. Τέτοια δικαιώματα πρόσβασης παραχωρούνται ατελώς.β) Εκτός αν άλλως συμφωνήσουν ρητώς τα μέρη, στα δικαιώματα δημιουργού και συγγενικά δικαιώματα των μερών εφαρμόζονται οι ακόλουθοι κανόνες:1. Όταν ένα μέρος δημοσιεύει σε περιοδικά, άρθρα, εκθέσεις, βιβλία ή σε άλλα μέσα, συμπεριλαμβανομένων των βιντεοεγγραφών και του λογισμικού, επιστημονικά και τεχνικά δεδομένα, πληροφορίες ή αποτελέσματα τα οποία απορρέουν από δραστηριότητες συνεργασίας δυνάμει της παρούσας συμφωνίας και έχουν σχέση με τέτοιες δραστηριότητες, το μέρος αυτό καταβάλλει κάθε δυνατή προσπάθεια ώστε να παραχωρούνται ατελώς στο έτερο μέρος μη αποκλειστικές και αμετάκλητες άδειες μετάφρασης, αναπαραγωγής, προσαρμογής, μετάδοσης και δημόσιας διανομής των εν λόγω εργασιών σε όλες τις χώρες όπου δύναται να κατοχυρωθεί η προστασία των δικαιωμάτων του δημιουργού.2. Σε όλα τα δημόσιας κυκλοφορίας αντίτυπα έργου του οποίου προστατεύονται τα δικαιώματα δημιουργού σύμφωνα με τις διατάξεις του σημείου 1 του στοιχείου β), πρέπει να αναγράφονται το ονοματεπώνυμο ή τα ονοματεπώνυμα του δημιουργού ή των δημιουργών του έργου, εκτός εάν ο δημιουργός ή οι δημιουργοί αρνούνται ρητώς να κατονομασθούν. Τα εν λόγω αντίτυπα πρέπει να φέρουν επίσης ευδιάκριτη μνεία της στήριξης που προσέφεραν τα μέρη στο πλαίσιο της συνεργασίας τους.γ) Εκτός αν άλλως συμφωνήσουν ρητώς τα μέρη, στις ακοινολόγητες πληροφορίες των μερών


text: εφαρμόζονται οι ακόλουθοι κανόνες:1. Όταν γνωστοποιεί στο έτερο μέρος πληροφορίες αναγκαίες για τη διεξαγωγή άμεσων δραστηριοτήτων συνεργασίας, έκαστο μέρος επισημαίνει τις πληροφορίες που επιθυμεί να παραμείνουν ακοινολόγητες.2. Το μέρος που λαμβάνει τις πληροφορίες δύναται, υπό ιδία ευθύνη, να γνωστοποιεί ακοινολόγητες πληροφορίες σε οικείους οργανισμούς ή σε πρόσωπα που απασχολούνται από αυτούς τους οργανισμούς, για τους συγκεκριμένους σκοπούς της εφαρμογής της παρούσας συμφωνίας.3. Με την προγενέστερη έγγραφη συγκατάθεση του μέρους που παρέχει τις ακοινολόγητες πληροφορίες, το έτερο μέρος δύναται να διαδίδει αυτές τις ακοινολόγητες πληροφορίες ευρύτερα από όσο κατά τα άλλα επιτρέπεται από το σημείο 2 του στοιχείου γ). Τα μέρη συνεργάζονται μεταξύ τους για την ανάπτυξη διαδικασιών αίτησης και λήψης έγγραφης συγκατάθεσης εκ των προτέρων, όσον αφορά την εν λόγω ευρύτερη διάδοση, και έκαστο μέρος χορηγεί την έγκριση αυτή στο βαθμό που το επιτρέπουν οι νόμοι και κανονισμοί του.4. Οι πληροφορίες που προκύπτουν από σεμινάρια, συνεδριάσεις, απόσπαση προσωπικού και χρήση διευκολύνσεων που διοργανώνονται δυνάμει της παρούσας συμφωνίας, παραμένουν εμπιστευτικές όταν ο πάροχος αυτών των πληροφοριών ζητεί από τον παραλήπτη τους να προστατεύσει τον εμπιστευτικό ή προνομιακό χαρακτήρα των πληροφοριών κατά το χρόνο της γνωστοποίησής τους, σύμφωνα με το σημείο 1 του στοιχείου γ).5. Εάν ένα εκ των μερών διαπιστώσει ότι αδυνατεί ή ότι λογικώς θα είναι αδύνατο να τηρήσει τους περιορισμούς και τους όρους διάδοσης που καθορίζονται στο άρθρο 2 στοιχείο γ), ενημερώνει αμέσως το έτερο μέρος. Τα μέρη εν συνεχεία διαβουλεύονται ώστε να καθορίσουν την ενδεδειγμένη πορεία δράσης.3. ΔΙΚΑΙΩΜΑΤΑ ΔΙΑΝΟΗΤΙΚΗΣ ΙΔΙΟΚΤΗΣΙΑΣ ΤΩΝ ΝΟΜΙΚΩΝ ΟΝΤΟΤΗΤΩΝ ΤΩΝ ΜΕΡΩΝ ΣΤΙΣ ΕΜΜΕΣΕΣ ΔΡΑΣΤΗΡΙΟΤΗΤΕΣ ΣΥΝΕΡΓΑΣΙΑΣα) Έκαστο μέρος διασφαλίζει ότι τα δικαιώματα διανοητικής ιδιοκτησίας των νομικών οντοτήτων ενός μέρους που συμμετέχουν στα προγράμματα έρευνας και ανάπτυξης που διεξάγει το έτερο μέρος, και τα συγγενικά δικαιώματα και υποχρεώσεις που απορρέουν από αυτήν τη συμμετοχή, συνάδουν με τους σχετικούς νόμους και κανονισμούς και τις διεθνείς συμβάσεις, συμπεριλαμβανομένων της συμφωνίας για τα δικαιώματα διανοητικής ιδιοκτησίας στον τομέα του εμπορίου, του παραρτήματος 1Γ της συμφωνίας του Μαρακές για την ίδρυση του Παγκοσμίου Οργανισμού Εμπορίου, της πράξης των Παρισίων της 24ης Ιουλίου 1971 της σύμβασης της Βέρνης για την προστασία των λογοτεχνικών και καλλιτεχνικών έργων και της πράξης της Στοκχόλμης της 14ης Ιουλίου 1967 της σύμβασης των Παρισίων για την προστασία της βιομηχανικής ιδιοκτησίας.β) Έκαστο μέρος διασφαλίζει ότι, σύμφωνα με τους εφαρμοστέους νόμους και κανονισμούς τους, οι νομικές οντότητες ενός μέρους που συμμετέχουν στα προγράμματα έρευνας και ανάπτυξης που διεξάγει το έτερο μέρος, έχουν, σε ό,τι αφορά τη διανοητική ιδιοκτησία, τα ίδια δικαιώματα και υποχρεώσεις με τις νομικές οντότητες του ετέρου μέρους, στην ίδια έμμεση δραστηριότητα συνεργασίας.--------------------------------------------------


text:
 Avis juridique important
 |
 21999D1118(11)
 Απόφαση της Μεικτής Επιτροπής του ΕΟΧ αριθ. 122/98, της 18ης Δεκεμβρίου 1998, για τροποποίηση του παραρτήματος ΧΙΧ (Προστασία καταναλωτών) της συμφωνίας ΕΟΧ
 Επίσημη Εφημερίδα αριθ. L 297 της 18/11/1999 σ. 0056 - 0056
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧαριθ. 122/98της 18ης Δεκεμβρίου 1998για τροποποίηση του παραρτήματος ΧΙΧ (Προστασία καταναλωτών) της συμφωνίας ΕΟΧΗ ΜΕΙΚΤΗ ΕΠΙΤΡΟΠΗ ΤΟΥ ΕΟΧ,Έχοντας υπόψη:τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως το άρθρο 98,Εκτιμώντας:ότι το παράρτημα ΧΙΧ της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 113/98, της 27ης Νοεμβρίου 1998(1)·ότι η οδηγία 98/7/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, με την οποία τροποποιείται η οδηγία 87/102/ΕΟΚ για την προσέγγιση των νομοθετικών, κανονιστικών και διοικητικών διατάξεων των κρατών μελών που διέπουν την καταναλωτική πίστη(2), πρέπει να ενσωματωθεί στη συμφωνία·ότι οι προσαρμογές ΕΟΧ της οδηγίας 87/102/ΕΟΚ πρέπει να διαγραφούν ως συνέπεια της διαγραφής των άρθρων 1α παράγραφοι 3 και 5 της εν λόγω οδηγίας,ΑΠΟΦΑΣΙΖΕΙ:Άρθρο 1Το κείμενο του σημείου 4 (οδηγία 87/102/ΕΟΚ του Συμβουλίου) του παραρτήματος ΧΙΧ της συμφωνίας αντικαθίσταται από τα ακόλουθα: "387 L 0102: Οδηγία 87/102/ΕΟΚ του Συμβουλίου, της 22ας Δεκεμβρίου 1986, για την προσέγγιση των νομοθετικών, κανονιστικών και διοικητικών διατάξεων των κρατών μελών που διέπουν την καταναλωτική πίστη (ΕΕ L 42 της 12.2.1987, σ. 48), όπως τροποποιήθηκε από:- 390 L 0088: Οδηγία 90/88/ΕΟΚ του Συμβουλίου, της 22ας Φεβρουαρίου 1990, (ΕΕ L 61 της 10.3.1990, σ. 14),- 398 L 0007: Οδηγία 98/7/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998 (ΕΕ L 101 της 1.4.1998, σ. 17)."Άρθρο 2Τα κείμενα της οδηγίας 98/7/ΕΚ στην ισλανδική και νορβηγική γλώσσα, τα οποία συνάπτονται στις αντίστοιχες γλωσσικές αποδόσεις της παρούσας απόφασης, είναι αυθεντικά.Άρθρο 3Η παρούσα απόφαση αρχίζει να ισχύει στις 19 Δεκεμβρίου 1998, υπό την προϋπόθεση ότι έχουν διαβιβαστεί στη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.Άρθρο 4Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.Βρυξέλλες, 18 Δεκεμβρίου 1998.Για τη Μεικτή Επιτροπή του ΕΟΧΟ ΠρόεδροςN. v. LIECHTENSTEIN(1) ΕΕ L 277 της 28.10.1999, σ. 50.(2) ΕΕ L 101 της 1.4.1998, σ. 17.


text:
 23.12.2015
 EL
 Επίσημη Εφημερίδα της Ευρωπαϊκής Ένωσης
 L 336/93
 ΑΠΌΦΑΣΗ αριθ. 1/2015 ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ — ΔΗΜΟΚΡΑΤΊΑΣ ΤΗΣ ΜΟΛΔΑΒΊΑΣ
 της 18ης Δεκεμβρίου 2015
 σχετικά με την εφαρμογή του τίτλου V της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, σε ολόκληρη την επικράτεια της Δημοκρατίας της Μολδαβίας [2015/2445]
 ΤΟ ΣΥΜΒΟΥΛΙΟ ΣΥΝΔΕΣΗΣ,
 Έχοντας υπόψη τη συμφωνία σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου (1), και ιδίως το άρθρο 462,
 Εκτιμώντας τα ακόλουθα:
 (1)
 Δυνάμει του άρθρου 464 της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου («η συμφωνία»), ορισμένα μέρη της συμφωνίας εφαρμόζονται προσωρινά από την 1η Σεπτεμβρίου 2014.
 (2)
 Η Δημοκρατία της Μολδαβίας έχει γνωστοποιήσει στην Ευρωπαϊκή Επιτροπή ότι θα είναι σε θέση να εξασφαλίσει την πλήρη εφαρμογή και επιβολή του τίτλου V (Εμπόριο και συναφή με το εμπόριο θέματα) της συμφωνίας σε ολόκληρη την επικράτειά της από την 1η Ιανουαρίου 2016.
 (3)
 Είναι σκόπιμο το Συμβούλιο Σύνδεσης να επανεξετάζει τακτικά την εφαρμογή του τίτλου V (Εμπόριο και συναφή με το εμπόριο θέματα) της συμφωνίας στο σύνολο της επικράτειας της Δημοκρατίας της Μολδαβίας.
 (4)
 Είναι σκόπιμο η επιτροπή σύνδεσης στη σύνθεσή της για τα εμπορικά θέματα να παρακολουθεί την εφαρμογή του τίτλου V (Εμπόριο και συναφή με το εμπόριο θέματα) της συμφωνίας στο σύνολο της επικράτειας της Δημοκρατίας της Μολδαβίας και να υποβάλλει τακτικά εκθέσεις προς το Συμβούλιο Σύνδεσης,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 1. Ο τίτλος V (Εμπόριο και συναφή με το εμπόριο θέματα) της συμφωνίας σύνδεσης μεταξύ της Ευρωπαϊκής Ένωσης και της Ευρωπαϊκής Κοινότητας Ατομικής Ενέργειας και των κρατών μελών τους, αφενός, και της Δημοκρατίας της Μολδαβίας, αφετέρου, εφαρμόζεται στο σύνολο της επικράτειας της Δημοκρατίας της Μολδαβίας από την 1η Ιανουαρίου 2016.
 2. Το Συμβούλιο Σύνδεσης θα επανεξετάζει την εφαρμογή του τίτλου V (Εμπόριο και συναφή με το εμπόριο θέματα) της συμφωνίας στο σύνολο της επικράτειας της Δημοκρατίας της Μολδαβίας εντός 10 μηνών από την έκδοση της παρούσας απόφασης και στη συνέχεια μία φορά κατ' έτος.
 3. Η επιτροπή σύνδεσης στη σύνθεσή της για τα εμπορικά θέματα παρακολουθεί την εφαρμογή του τίτλου V (Εμπόριο και συναφή με το εμπόριο θέματα) της συμφωνίας, όπως αναφέρεται στην παράγραφο 1. Υποβάλλει έκθεση προς το Συμβούλιο Σύνδεσης μία φορά κατ' έτος και όπως απαιτούν οι περιστάσεις.
 4. Ο τίτλος VII (Θεσμικές, γενικές και τελικές διατάξεις) της συμφωνίας θα εφαρμόζεται στον βαθμό που θα εφαρμόζεται και ο τίτλος V (Εμπόριο και συναφή με το εμπόριο θέματα) της συμφωνίας και σε συνδυασμό με αυτόν.
 Άρθρο 2
 Η παρούσα απόφαση αρχίζει να ισχύει την ημερομηνία της έκδοσής της.
 Κισινάου, 18 Δεκεμβρίου 2015.
 Για το Συμβούλιο Σύνδεσης
 Ο Πρόεδρος
 G. BREGA
 (1) ΕΕ L 260 της 30.8.2014, σ. 4.